Vukadinović: Ministarstvo odbrane dalo 2018. saglasnost Krušiku za izvoz mina u Jermeniju - Politika - Dnevni list Danas\nPočetna » Politika » Vukadinović: Ministarstvo odbrane dalo 2018. saglasnost Krušiku za izvoz mina u Jermeniju\n4Piše: Beta 19. novembra 2019. 14.42 Izmenjeno: 15.19\nNa konferenciji za novinare u Skupštini Srbije Vukadinović je rekao da je ranije dobio zvaničan odgovor od Ministarstva trgovine, turizma i telekomunikacija, da to ministarstvo nije dalo „Krušiku“ dozvolu za izvoz mina, jer nije bilo saglasnosti od onih čija je saglasnost potrebna, a to su ministarstva odbrane, unutrašnjih i spoljnjih poslova i BIA.\n„Iz Ministarstva odbrane dobio sam odgovor da je na zahtev Holding Korporacije ‘Krušik’ za izvoz minobacačkih mina u Jermeniju nakon razmatranja data saglasnost i pozitivno je odgovoreno 13. aprila 2018. godine. Sada se krug sužava, imamo još dve institucije od kojih se taj odgovor očekuje i gde je očito zapelo, ili u MUP-u ili u Ministarstvu spoljnih poslova, nadam se da se BIA nije mešala“, rekao je Vukadinović.\nVukadinović je rekao da je važan odgovor na pitanje „ko to onda odborenje nije izdao i posebno značajno sa kojim obrazloženjem nije izdato“, s obzirom na to da je saglasnost za izvoz istih mina kasnije data prvatnom posredniku.\n„Ovaj način koji upražnjavam nekome će se učiniti da je sporo ali mislim da je dobro da se neke stvari isteraju na čistac. Drugačije je kada ministar usputno odgovori na pitanje novinara na konferenciji za novina a drugo kada institucija mora da odgovori zvanično i stavi pečat“, rekao je Vukadinović.\nOn je rekao i da je „ovo vrh ledenog brega ili končić koji može da raspara ili pokaže sliku kako je funkcionisala stvar sa namenskom industrijom i njenim poslovima koji su važni za svaku državu i da treba biti pažljiv, oprezan i uporan u isterivanju stvari na čistac“.\nVukadinović: Fame vlasti – bankrot, prosečna plata od 500 evra i strani investitori\nVukadinović je izjavio danas da je po njemu „predlog budžeta nesumnjivo i nedvosmisleno predizborni, kao što je bio i rebalans budžeta koji je nedavno usvojen“ i da „vlast pokazuje da vrlo ozbiljno shvata predstojeće izbore i šalje poruku biračima da očekuje da ponovo dobije njihov glas“.\nVukadinović je na konferenciji za novinare u Skupštini Srbije rekao da je to „legitimno ali da nije uverljivo pričati kako je budžet razvojni jer on je predizborno motivisan i u velikoj meri potire pozitivne stvari koje su postignute i ocenu koju je fiskalni savet izrekao“.\nOn je naveo da postoje tri fame u vezi sa budžetom i ekonomskom politikom vlade koje nisu istinite – fama o bankrotu koji je navodno pretio i koji je izbegnut samo zahvaljujući tome što je aktuelna politička struktura došla na vlast, fama o prosečnoj plati od 500 evra, i fama o stranim investicijama za koje se sadašnja vlast hvali da je uspešna u njihovom privlačenju i da to doprinosi ekonomskoj stabilnosti i napretku zemlje.\n„O bankrotu koji je navodno pretio i koji je izbegnut zahvaljujući što je ova vlast preuzela mere niko nije pričao ozbiljno do 2013-2014, kada su oni došli na vlast, iako trendovi nisu bili pozitivni. Što se tiče druge fame, prosečnu platu od 500 evra koja je obećana pre dosta godina, uz određeni finansijski hokus-pokus imaćemo u decembru, što ne znači da većina građana ima platu od 500 evra, niti je to pokazatelj progresa, već se taj cilj namiče finansijskim inžinjeringom“, rekao je Vukadinović.\nVukadinović je o trećem mitu – o privlačenju stranih investitora, rekao da iako je i ove godine u budžetu za strane investitore predviđeno stotinak i više miliona evra „niti privreda cveta niti građani osećaju boljitak“.\n„Cvetaju samo strani investitori. Ozbiljni ekonomski stručnjaci smatraju da su strani investitoriu zapravo omča o vratu nacionalnih ekonomija i svakako ne garantuju progres. U tom smislu bih rekao da ne slučajno ova vlast uživa podršku centara finsansijskih moći, ne samo zbog politike popustljivosti prema Kosovu i Metohiji nego i zbog ekonomske politike koja je izrazito bazirana na priči i fami o stranim investicijama kao leku za sve naše privredne i društvene bolesti“, rekao je Vukadinović navodeći da je „takav način može biti poguban za domaću privredu.\nOn je rekao i da u tu „neozbiljnu i dugoročno pogubnu ekonomsku politiku vlade spada i famozna izgradnja famoznog nacionalnog stadiona, koji se našao u ovom predlogu budžeta i za koji su predviđene stotine miliona evra“.\n„Taj predlog je pogrešan i bacanje novca i uz to neodgovornost vlasti i pogrešno postavljanje prioriteta kada je reč o budžetu. Cena od 200 i 250 miliona evra je reda veličina ruskih stadiona, nešto je jeftinije od novog stadiona Bajerna iz Minhena. Suma je ogromna i besmislena bez ozbzira što kažu da će doprineti razvoju turizma. Vidimo da je sportski turizam na niskim granama, interesovanje javnosti je vrlo malo. Smešno je i tužno da na važnim utakmicama prisustvuje po 6.000 gledalaca“, kazao je Vukadinović.\nPrema njegovim rečima „nikada nije izgradnja stadiona pospešila razvoj sporta, već se to postiže ulaganjem u sport“, dok je novac koji se u budžetu predviđa za izgradnju nacionalnog stadiona „gradnja kuće od krova koji je ne samo nepotreban već je pitanje i da li nam je i ta kuća neophodna“.\nizvoz oruzja, Jermenija, Krušik, Đorđe Vukadinović\nBroj onih koji se izjašnjavaju kao Crnogorci u Srbiji manji za 100.000\n19. novembra 2019. u 16.37\nHvala bogu da imamo i takvih kao sto je gospodin Vukadinovic. Ima nade za Srbiju.\n19. novembra 2019. u 16.40\nVlah?Na sledećim izborima Slovak,Rusin,Rom,ili nešto nepoznato?Da,baš je čovek u čiju reč treba verovati.\nDragan Janjus kaže:\n20. novembra 2019. u 10.42\nKradu svuda, na nabavkama za vojno zdravstvo 17 milionaeura. Nebojsa Rodic, Sinisa Radovic, Ugljesa Jovicic!\nKradu svuda, na nabavkama reagenasa i lekova vojno zdravstvo 17 milionaeura. Nebojsa Rodic, Sinisa Radovic, Ugljesa Jovicic!


Borelj: Ruske sankcije nas neće zaustaviti da kažnjavamo one koji krše ljudska prava - Sputnjik Srbija\n15:12 23 Jun 2021\n21:31 01.05.2021 Preuzmite kraći link\nŠef evropske diplomatije Žozep Borelj izjavio je da sankcije koje je Rusija uvela protiv pojedinih evropskih zvaničnika neće zaustaviti Evropsku uniju da poziva na odgovornost one koji su odgovorni za kršenje ljudskih prava.\n„Ruske sankcije nas neće zaustaviti da podržavamo ljudska prava, demokratiju i međunarodna prava, kao i da pozivamo na odgovornost one koji su odgovorni za njihovo kršenje“, navodi se u saopštenju.\nBorelj je ujedno osudio odluku zvanične Moskve da zabrani ulazak u zemlju za osmoro građana Evrposke unije i izrazio solidarnost sa njima.\nPodsetimo, Ministarstvo spoljnih poslova Rusije saopštilo je da Rusija zabranjuje ulazak u zemlju za osam državljana zemalja Evropske unije i predstavnika njenih zvaničnih struktura kao odgovor na sankcije. Na ruski „crni spisak“ uvršteni su, između ostalih, i predsednik Evropskog parlamenta Dejvid Sasoli, šef berlinskog tužilaštva Jorg Raupah i zamenica predsednika Evropske komisije Vera Jurova, kao i francuski poslanik Žak Mer.\nŽozep Borelj, osuda, sankcije, Rusija, EU


DRŽAVA TREBA DA PREDUZME MERE KOJIMA BI SE SMANJIO STRANAČKI UTICAJ NA RAD NACIONALNIH SAVETA, NAVELA JE KANCELARIJA POKRAJINSKOG OMBUDSMANA\nDržava treba da preduzme mere kojima bi se smanjio stranački uticaj na rad nacionalnih saveta, navela je kancelarija Pokrajinskog ombudsmana u istraživanju "Dve godine nacionalnih saveta".\n"Nacionalni saveti, kada predlažu člana upravnog ili školskog odbora obrazovno-vaspitno ustanove, treba da vode računa o stručnosti kandidata, a ne o njegovom članstvu u određenoj političkoj stranci", navodi se u istraživanju, koje je objavljeno na sajtu ombudsmana (www.ombudsmanapv.org).\nDodaje se da nadležni državni organi treba da obezbede sve neophodne uslove da informisanje na jeziku nacionalnih manjina bude slobodno, nezavisno i objektivno, lišeno partijskih, užegrupnih ili privatnih uticaja na uređivačku politiku.\n"U cilju transparentnog finansiranja i sprečavanja mogućnosti nenamenskog trošenja budžetskih sredstava, nacionalne savete treba uvrstiti u indirektne budžetske korisnike", navodi se u istraživanju.\nOmbudsman je preporučio i da se preduzmu mere i aktivnosti radi integracije nacionalnih manjina u sve sfere društvenog života i radi sprečavanja ili ublažavanja procesa "zatvaranja" manjinskih nacionalnih zajednica, kako prema većinskoj, tako i prema drugim manjinskim nacionalnim zajednicama.\nU ostvarivanju tog cilja potrebno je i unaprediti način učenja srpskog jezika kao nematernjeg za pripadnike nacionalnih manjina, pa Pokrajinski ombudsman smatra da treba da se razmotri mogućnost uvođenja dvojezične nastave na srpskom i manjinskom jeziku u osnovnim školama u Vojvodini, tamo gde se pokaže dovoljno interesovanje za tu vrstu nastave.\nPotrebno je preduzeti mere i aktivnosti kojima će se pripadnicima većinskog naroda omogućiti upoznavanje sa kulturom i tradicijom nacionalnih manjina, kao i pravima koja su pripadnicima manjina zagarantovana pravnim propisima, navodi se u istraživanju.\nPotrebno je naći rešenje kojim će se staviti van snage odluke kojima su nacionalni saveti prekoračili zakonsko ograničenje u pogledu škola koje su proglašene ustanovama od posebnog značaja za obrazovanje nacionalne manjine, piše u istraživanju.


M. D. 24. februara 2017. 10:09\nVrlo kreativni ljudi imaju više živčanih veza između leve i desne strane mozga, otkrivaju naučnici. Razlike su uglavnom u vrlo aktivnoj regiji koja je odgovorna za kognitivne procese kao što su donošenje odluka, planiranje budućnosti i slično.\nNaučnici Univerziteta Djuk i Univerziteta u Padovi su u Italiji magnetskom rezonancom skenirali grupu zdravih volontera. Obrađeni su pomoću tehnike DTI, snimanja difuzije vlakana neurona, čime se dobijaju korisni podaci o toku snopova neurona u mozgu što je korisno kod nekih operativnih zahvata, ali i kod analiza nekih bolesti i stanja.\nStudenti volonteri su takođe ispunili niz zadataka za ocenu svoje kreativnosti.\nPregledajući rezultate skeniranja i rezultate kreativnosti, otkrili da 15 posto najkreativnijih ljudi u grupi (19 ispitanika) ima značajno više veza u mozgu nego oni u donjih 15 posto. Naučnici misle kako bi njihovo otkriće moglo jednog dana da omogući stručnjacima procenu nečijih prirodnih kreativnih talenata, predviđanje kreativnosti i čak praćenje moždanih bolesti starijih osoba.\nPotrebno je naglasiti da je ispitani uzorak jako mali, tako da će povezanost između više veza i viših nivoa kreativnosti morati biti potvrđena u mnogo većim i različitijim grupama, prenosi Klix.\n3 trika pomoću kojih je Tesla trenirao mozak i kreativnost\nOtkrivamo šta to krasi pametne i kreativne ljude\nNaučni tim želi i da analizira odnos između povezivanja u mozgu i nivoa IQ-a, a njihova proučavanja takođe mogu da koriste za pronalaženje ranih znakova Alchajmerove bolesti, kao i nekih drugih neuroloških bolesti. I


Nalazite se ovdje:Početna»Analize»Analiza režima naplate za pristup informacijama u Crnoj Gori\nAnalize, Dokumenta, Izvještaji, Izvještaji, Slobodan pristup informacijama 30/01/2016\nU crnogorskom Zakonu o slobodnom pristupu informacijama jasno se navodi u članu 2 da se “on ostvaruje na nivou standarda koji su sadržani u potvrđenim međunarodnim ugovorima o ljudskim pravima i slobodama i opšteprihvaćenim pravilima međunarodnog prava.”\nOva analiza o načinu naplate kopije informacije, sprovedena od strane Access Info Europe, koja se daje kao odgovor na zahtjeve koji se odnose na slobodu informacija, pokazuje da iako su u velikoj mjeri u skladu sa međunarodnim standardima, stvarni troškovi su visoki, pogotovo uzimajući u obzir stanje crnogorske ekonomije i nivo kupovne moći prosječnog građanina Crne Gore. Stoga, predložene tarife treba da budu preispitane i smanjene da bi bile u skladu sa stvarnim troškovima pravljenja kopije. Kad god je moguće, dokumenta bi trebalo izdavati u elektronskoj formi ili skenirati i slati elektronskim putem, u kom slučaju bi pristup trebalo da bude besplatan.\nNadalje, propis o troškovima postupka ne uzima u obzir da troškovi naplate često mogu biti veći od novca koji se dobije kao nadoknada. Stoga, mnogi režimi pristupa informacijama ne vrše naplatu za mali broj fotokopija ili skeniranih dokumenata.\nOdređenim režimima pristupa informacijama propisuje se da prve strane budu besplatne. Ovo bi trebalo da bude uvedeno u propis Crne Gore.\nS tim u vezi je i to da je previše informacija u Crnoj Gori još uvijek u štampanom obliku odnosno štampanim dokumentima koji moraju biti skenirani da bi bili dostavljeni u elektronskom obliku. Ovo je u raskoraku sa savremenom administrativnom praksom i svakako u raskoraku sa obavezama Crne Gore prema Partnerstvu za otvorenu upravu.\nZbog toga, fokus treba da bude na tome da se osigura da dokumenta koja su predmet zahtjeva budu dostupna u elektronskom obliku bez nadoknade.\nPredhodni članakIvanović u izbornoj godini dijeli četiri miliona eura\nSlijedeći članak Štetan posao na „Grahovu“ razotkriven nakon prijave građana


Đukanović: Najbolji put za prevazilaženje podela formiranje pravoslavne crkve Crne Gore - Infobrif\nĐukanović: Najbolji put za prevazilaženje podela formiranje pravoslavne crkve Crne Gore\nObjavljeno 13.07.2019. u 10:46\nPredsednik Crne Gore Milo Ðukanović izjavio je da je najbolji put za prevazilaženje podela među pravoslavnim vernicima formiranje „pravoslavne crkve Crne Gore“.\nÐukanović tvrdi da je „neupitno“ da je postojala autokefalna „Crnogorska pravoslavna crkva“ i da je „neupitno“ pravo aktuelne Crne Gore da, kako je rekao, krene u operaciju obnove takozvane Crnogorske pravoslavne crkve.\nOn je za Javni servis Crne Gore dodao da su Mitropoliji crnogorsko-primorskoj i njenom sveštenstvu širom otvorena vrata da budu deo tog rešenja, a ne da, kako je naveo „tradicionalno ostanu deo problema“.\nOn kaže da je Srpska paravoslavna crkva, kako navodi, važan faktor podeljenosti pravoslavnog stanovništva u Crnoj Gori.\nU Crnoj Gori se pojavila retka bolest koju prenose…\nZbog nevremena u Crnoj Gori prema Srbiji i dalje jedino…\nKomentarišući pismo Vaseljenskog patrijarha Vartolomeja, Ðukanović je rekao da ga je dobio nedelju dana nakon što ga je objavila Mitropolija crnogorsko-primorska i da ga sadržaj pisma upućuje na to da je pisano u Crnoj Gori.\nOn smatra da je država u slučajevima crkve na Rumiji i krstionice na Miholjskoj Prevlaci pokazala „višak tolerancije“ i dodaje da ubuduće neće biti tako.\n„Svako mora da razume da će biti lojalan građanin državi u kojoj živi i radi, ili će biti prestupnik. Prestupnici mogu biti i u odelima i u mantijama i završiće u zatvorskim uniformama jer to je sudbina prestupnika“, rekao je Ðukanović.\nCrkvaCrna GoraMilo Đukanović\nHapšenje zbog ubistva: Traktorista skupljao seno i ugledao jeziv prizor\nZbog nevremena u Crnoj Gori prema Srbiji i dalje jedino preko prelaza Jabuka\nCrna Gora: Više bankovnih računa nego stanovnika, najbogatiji Crnogorac ima račun od…\nTepić: Vučić i Dačić mesecima krili upozorenje SAD o…\nPreminula čuvena pevačica benda Rokset (VIDEO)\nNazad\tNapred 1 od 13.170


Slobodan Vasković - Sa druge strane...: Vrtlog lažnih vesti\nAko bi se o situaciji u zemlji sudilo po naslovnim stranama najtiražnijih listova, Srbija se gotovo svakodnevno suočava sa zaverama moćnih sila Zapada, a gotovo svake nedelje, uglavnom susedi, pripremaju ratne operacije. Informer, jedan od listova sa najvećim tiražom, tokom 2017. je na 302 naslovne strane objavio čak 362 lažne vesti. To su utvrdili istraživači Novosadske novinarske škole, koji su osnovali sajt "Fakenews", kako bi podstakli borbu protiv propagande i dezinformacija u javnoj sferi.\n„To nas dovodi do zaključka da ovaj medij, ali i mediji slični njemu, objavljuju neproverene informacije gotovo svakodnevno. One se najčešće tiču najavljivanja ratnih sukoba, što je izrazito ratnohuškački pristup. Informer je tokom 2017. najavljivao sukobe Srbije sa Albancima sa Kosova, sa NATO-om, najavljivao je sukobe i sa Makedonicima, sa Bosancima, Hrvatima i ništa se od toga nije dogodilo. Godinu dana nakon toga možemo da kažemo da su to bile lažne vesti, lažne uzbune i čisto podizanje panike”, kaže jedan od istraživača Novosadske novinarske škole Stefan Janjić.\nAnaliza lažnih vesti pokazuje da ih najčešće prenose tabloidni mediji. Medjutim, autori nedavno pokrenutog sajta "Raskrinkavanje" utvrdili su da i javni servisi RTS i RTV objavljuju lažne vesti zbog čega se, zajedno sa listom Kurir i agencijom Tanjug, nalaze na njihovoj crvenoj listi medija.\n“Postoje mediji koji su dokazano više puta bili produžena ruka države, služili su kao nekakva propagadna mašinerija, uopšte nisu bezazleni, naivni i nevini, tako da ih ne bih abolirala od bilo kakve odgovornosti i uvek bih išla sa tom pretpostavkom da oni vrlo dobro znaju šta rade”, upozorila je Marija Vučić, novinarka sajta "Raskrinkavanje".\nDa bi se neki mediji našao na crvenoj listi "Raskrinkavanja", dovoljno je da je objavio bar jednu lažnu vest u poslednja dva meseca. Informacija koja je javne sevise stavila na tu listu bilo je prenošenje izmišljene Tanjugove vesti. Agencija je objavila izjavu ministarke gradjevinarstva, saobraćaja i infrastrukutre Zorane Mihajlović pre nego što je ona uopšte stigla na dogadjaj. Marija Vučić podseća i na vest iste agencije koja je dovela do zatezanja odnosa izmedju Srbije i Bosne i Hercegovine, kada je netačno preneta izjava člana predsedništva Bakira Izetbegovića o priznanju Kosova.\n“Tanjug je objavio da će BiH prizanti Kosovo i to su bez ikakve provere preneli drugi mediji. A vrlo lako je bilo proveriti tu vest, zato što je Izetbegović dao intervju za Dojče vele. Na pitanje novinara hoće li BiH priznati Kosovo, on je rekao "nadam se da da". Par dana posle toga smo imali na naslovnoj Informera "Izetbegović bi da kolje", i to vam je kao grudva snega koja se sve više kotrlja i vi više nemate pojima šta je izvor te informacije, kako se to desilo i na kraju strašna priča, zatežu se odnosi a sve zbog toga što je Tanjug uradio jednu tako nečasnu stvar”, rekla je ona.\nPogubne posledice olakog preuzimanja neproverenih informacija i izjava u vidu lažnih vesti videle su se i u slučaju izveštavanja o malim boginjama - bolesti koja više ne bi trebala da postoji, a kojom je od oktobra prošle godine zaraženo više od četiri hiljade ljudi. U Srbiji se vode istrage protiv osoba koje su javno širile dezinformacije o vakcinaciji, ali je opomena za medije regulatornih tela izostala.\n“Postoje lažene vesti koje mogu da utiču na društvene procese, da ugroze nacionalnu bezbednost ili zdravlje, to smo imali prilike da vidimo nedavno u kampanji protiv vakcinisanja dece kada su različite javne ličnosti, astrolozi i drugi laici, oslanjajući se na neproverena istraživanja i vesti, širile informaciju da je vakcinisanje opasno i na taj način ugrozili javno zdravlje u čitavoj Replici Srbiji. To je ono polje na kome se lažne vesti naročito moraju suzbijati jer su izuzetno opasne”, ocenio je istaživač Janjić.\nIzjave i obećanja političara često su udarne vesti, koje većina medija kritički ne ispituje i ne proverava. Gradjanin u takvim okolnostima obećanja mogu da "provere" tek kada neposredno, na svojoj koži, osete njihove posledice, što je proces koji može da potraje. Već devet godina sajt “Istinomer” ocenjuje istinitost izjava političara, a njihovo prošlogodišnje istraživanje otkrilo je poražavajuću statistiku – od ocenjivanih 140, samo šest izjava bilo je istinito.\n“Smenom vlasti počela su da se izdvajaju tri političara, tadašnja tri lidera Vučić (Aleksnadar), Dačić (Ivica) i Dinkić (Mladjan). Kada je otišao Dinkić, ostala su ova dvojica, da bi se vrlo brzo izdvojio samo Vučić, koji daje najveći broj izjava, a veliki broj njegovih izjava smo cenili najčešće negativno. Nažalost ukoliko se oni ne kažnjavaju na izborima, dobijaju vetar u ledja da na isti način postupaju kao što su činili ranije”, smatra Siniša Dedić novinar iz Istinomera.\nOvogodišnje istraživanje o medijskoj pismenosti u Evropi pokazalo je da su balkanske zemlje najmanje "otporne" na širenje lažnih vesti i da se Srbija našla na 29. mestu od 35 zemalja. Predsednik Nezavisnog drustva novinara Vojvodine (NDNV) Nedim Sejdinović podseća da širenje lažnih vesti u Srbiji ne dozvoljavaju Zakon o informisanju i medijima i Kodeks novinara Srbije.\n“U vreme kada političari svakodnevno iznose neistine ili lažna obećanja, odgovornost novinara je još veća. Mediji i novinari ne samo da krše medijski kodeks, ne samo da dezinformišu javnost i rade protiv javnog interesa, već nanose ogoromnu štetu društvu. To nije uloga medija, nije uloga novinara. Oni moraju, i to ne samo po profesionalnim standardima već i po etičkom kodeksu, da idu korak dalje”, rekao je Sejdinović.\nOsim što novinari, kao i gradjani, moraju da “idu korak dalje” i preispituju informacije, za sada nema preciznog odgovora kako se boriti protiv lažnih vesti koje se pomoću interneta šire brzinom svetlosti. Medjunarodna organizacija Reporteri bez granica (RSF) predložila je uvodjenje potvrde za medije koji poštuju norme profesionalnog morala, što bi doprinelo njihovom pozicioniranju kao pouzdanih izvora informisanja, sa planom primene od 2019 godine.


Zaštitnik građana dr Jovanoviću (UG Ko nam truje decu)\nNa inicijativu Udruženja građana "Ko nam truje decu", zaštitnik građana Republike Srbije pokrenuo je postupak kontrole pravilnosti i zakonitosti rada Saveta REM-a i Ministarstva kulture i informisanja.\nU pismenom obaveštenju koje je upućeno UG "Ko nam truje decu" stoji da je Zaštitnik građana pored podneska Udruženja i ranije primio više pritužbi građana da se ispita rad određenih medija koji prenose neprimerene sadržaje koji štete fizičkom, moralnom i intelektualnom razvoju maloletnika, te da će o ishodu istrage da obavesti predsednika Udruženja građana „ Ko nam truje decu“ Zoranu Jovanoviću.\n- Napominjemo da je ministar kulture, s obzirom na ignorisanje sopstvenog obećanja i Apela koji smo mu uputili, izgubio našu podršku i poverenje - kazano je u obaveštenju ovog Udruženja.\nI ranije je Udruženje pokretalo inicijative i ukazivalo na anomalije u društvu i štetne efekte istih po maloletnike.\nAktivnosti članova Udruženja možete pratiti putem linka.\nU sklopu akcije čišćenja srpskog medijskog prostora "METLA"\nOBRAĆANJE UG "KO NAM TRUJE DECU" MINISTRU KULTURE I ČLANOVIMA ODBORA ZA KULTURU SKUPŠTINE REPUBLIKE SRBIJE\nPoštovani ministre kulture, gospodine Vukosavljeviću,\nObraćam Vam se u ime Udruženja građana "Ko nam truje decu", osnovanom i zvanično registrovanom u Agenciji za privredne registre Republike Srbije, sa ciljem zaštite maloletnih lica od svake vrste nasilja i zloupotrebe. Naše udruženje samo preko FB stranice ima oko 50.000 pratilaca a čiju je poslednju „video poruku Srbiji“ u roku od dva dana po zvaničnim statističkim podacima FB administracije u toku protekle nedelje pregledalo više od 200.000 ljudi. Priznaćete, brojke koje nikako ne treba ignorisati i potcenjivati.\nRazlog zbog kojeg Vam se obraćam je pre svega podrška u nameri koju ste pokazali da zaštitite "Zakon o elektronskim medijima" („Sl. glasnik RS, br.83/2014 i 6/2016) koji se godinama unazad najgrublje krši od strane TV emitera (najčešće privatnih sa dodeljenim nacionalnim frekvencijama), ali nažalost i od strane svih nadležnih institucija koje su dužne za sprovođenje ovoga Zakona kontrolišu.\nStoga se nameće zaključak da ste od ove časne namere na zaštiti Ustava i Zakona Republike Srbije primorani, da za javnost iz nepoznatih razloga odustanete ili ste jednostavno promenili mišljenje ?!\nUkoliko je razlog prvi, imaćete u nama punu podršku da svoje obećanje dato građanima Republike Srbije ispunite do kraja, međutim, ako ste svojevoljno odustali od obećanog, bićemo prinuđeni da se svim zakonski datim sredstvima borimo za zaštitu pravne države, a protiv anarhije koja trenutno dominira „srpskom medijskom slikom“.\nDuboko smo uvereni da je stanje u medijima koji reklamiraju kriminal, nasilje, versku i rasnu netrpeljivost, prostituciju, doprinelo novonastaloj bolesnoj društvenoj klimi od koje najviše trpe maloletna lica i porodica, kao osnovna ćelija društva.\nStoga se sa pravom pitamo, da li je poštovanje zakona obaveza svih državljana Republike Srbije ili samo onih koji se ne razmeću svojim privilegijama i bogatstvom?! Mi smatramo da jeste (želimo da verujemo i Vi) pa vas kao najmerodavniju instituciju zaduženu da sprovodi i brine o kulturi ovoga naroda, pozivamo da taj Zakon, a time i Ustav, ove zemlje zaštitite.\nPodsećamo vas šta u "Zakonu o elektronskim medijima" piše:\n"Zakonska dužnost pružaoca medijske usluge je da doprinosi opštem kulturnom i obrazovnom uzdizanju građana, kao i da ne pruža programske sadržaje koji ističu i podržavaju narkomaniju, nasilje, kriminalno ili drugo nedozvoljeno ponašanje, kao i sadržaje koji zloupotrebljavaju lakovernost gledaoca" - Član 47. Zakona\n"Prikazivanje pornografije, scena brutalnog nasilja i drugih programskih sadržaja koji mogu teško da naškode fizičkom, mentalnom i moralnom razvoju maloletnika je zabranjeno" - Član 68. Zakona\nNa ovu činjenicu smo više puta upozoravali i apelovali na članove Saveta REM-a da postupe u skladu sa gore navedenim Zakonom još u toku protekle godine, ali su isti ostali nemi iz nama "nepoznatih" razloga.\nStoga smatramo da je potrebno pokrenuti ispitivanje odgovornosti ovog tela za nečinjenje, a time i kršenje Zakona, ali i postaviti pitanje Odboru za kulturu srpskog parlamenta: Na koji način kontrolišu rad Saveta REM-a kada ne reaguju na sve navedene nepravilnosti. Napomenuću vam još i to da su članovi Saveta REM-a, a posebno njen predsednik, za naše prilike veoma dobro plaćeni za posao koji "obavljaju", ali cifre neću iznositi, da njima ne iritiram uglavnom osiromašene građane naše države, koji će ovaj apel pročitati.\nOdbor za kulturu Republike Srbije (stari saziv), koji je nadležan za kontrolu rada Saveta REM-a je takođe bio upoznat sa našim zahtevima, ali nas je ostavio bez zvaničnog odgovora o preduzetom.\nU nadi i iščekivanju da ćete mi pozitivno odgovoriti, a potom i uticati na nadležne institucije da se ODMAH započne sa poštovanjem navedenog Zakona, pozdravljam vas.\nOTVORITE REGISTAR PEDOFILA - INICIJATIVA UG ’KO NAM TRUJE DECU’ UPUĆENA MINISTARSTVU PRAVDE\nRTS - TAKO STOJE STVARI: KO NAM TRUJE DECU\nČlanak: Prokuplje na dlanu


Kako se navodi u izjavi, iako je zainteresovanost bila ogromna, trka će moći da se gleda samo putem malih ekrana.\n- U konsultaciji sa našim partnerima i Ministarstvom zdravlja, odlučili smo da ovogodišnja trka prođe bez prisutva navijača. Kao jedna od zemalja domaćina F1, pred nama je velika odgovornost da uravnotežimo dobrobit navijača i vozača. S obzirom na širenje korona virusa širom sveta, ne bi bilo pametno da se međunarodni "putnici" povežu sa lokalnim stanovništvom u ovom trenutku - stoji u saopštenju.\nPotez Bahreina stigao je samo nekoliko sati nakon što je Italija pod karantin stavila regiju Modene gde se nalazi sedište Ferarija.\nInače, sezona Formule 1 se otvara sledećeg vikenda na trci VN Australije, dok je trka u Bahreinu predviđena za 20 - 22. mart.


U toku je distribucija Vodiča za digitalni marketing organizacijama civilnog društva i socijalnim preduzećima širom Bosne i Hercegovine.\nOsnovni motiv za izradu vodiča proizašao je iz potrebe da se organizacije civilnog društva i socijalna preduzeća osnaže za poslovanje uz veću primjenu raspoloživih digitalnih alata. Svjesni činjenice da je u današnjem poslovnom svijetu digitalizacija neophodan korak ka održivosti poslovanja, vjerujemo da će vodič biti od koristi organizacijama u njihovom budućem radu, naročito u dijelu koji se odnosi na promociju aktivnosti i poslovanja.\nObzirom da je CDP "Globus" u proteklom periodu uspostavio saradnju sa organizacijama širom BiH, planirano je da u vodič bude distribuisan organizacijama u oko 40 gradova/opština širom BiH.\nVodič je pripremljen u okviru projekta Agenda za socijalno preduzetništvo, koji je podržan od Holandske ambasade u BiH.


Brendiranje senzormatika i zujalica - DOGA štamparija\nBrendiranje senzormatika i zujalica\nBrendiranje senzormatika i zujalica jedan je od načina da predstavite vaš brend, proizvod ili uslugu. A to je bitna odlika svakog uspešnog poslovanja.\nPrednost ovakvog načina brendiranja jeste i u mogućnosti čestog menjanja same štampe. Koja može biti obostrana, odnosno nalazi se sa svih njihovih strana.\nNaš tim profesionalnih i kreativnih saradnika, od dizajnera do montažera, na raspolaganju vam je za sve ideje i predloge. Kao i da vaše zamisli pretvori u gotova rešenja.


Zeković: Vjerujem da će se SPC odužiti miropolitu, ali stambene zgrade nijesu prostor za to – Portal Kolašin\nZeković: Vjerujem da…\nZeković: Vjerujem da će se SPC odužiti miropolitu, ali stambene zgrade nijesu prostor za to\nNakon izbora osjećamo ne da se spušta tenzija, ne da se sukob stišava između dva polarizovana dijela u Crnoj Gori, nego naprotiv- dolazi do podgrijavanja i, rekao bih, hranjenja već definisanih međusobnih podjela, poručio je Aleksandar Saša Zeković, dugogodišnji aktivista za ljudska prava.\n„Umjesto da oni koji su postali pobjednici, a koje uvažavam, da pruže tu neophodnu ruku pomirenja, da pomognu drugoj strani u tom novom konceptu, i da doprinesu kroz sopstvene primjere da nema podgrijavanja tih podjela. Dešava se da se želi da se ona druga strana isprovocira. Poenta je kao da želi da im se pošalje poruka pobijeđeni ste, postajete nebitni, drugorazredni u ovoj Crnoj Gori“, kazao je Zeković, a prenosi portal RTCG.\nOn je u emisiji „Zumiranje“ na TVCG naveo da nijesu dobre poruke onih koji žele da se legitmišu kao reformistička i demokratska vlast.\nZeković se osvrnuo i na dešavanja u Nikšiću, gdje su na dvije stambene zgrade postavljeni plakati preminulog mitropolita Srpske pravoslavne crkve (SPC) u Crnoj Gori Amfilohija.\n„Ono što se dešava u Nikšiću, gdje gotovo nije bilo osude, minimalan je primjer poštovanja vladavine prave. Zna se procedura postavljanja nekih stvari, na šta bi ličili naši gradovi ako bi svako na kućama, zgradama u kojima živimo, poslovnim objekima, postavljao sve ono što je u skladu sa nekim njegovim uvjerenjima, opredjeljenjima ili vjerovanjima. Moramo poštovati proceduire i propise koje imamo kao društvo da bi se zvali uređenim, ako to ne poštujemo, onda nijesmo uređeno društvo“, kazao je Zeković, gostujući na TVCG.\nDodao je da niko ne razmišlja zašto nam te instalacije trebaju na zgradama.\n„Vjerujem da će biti načina da se SPC oduži mitropolitu za kompletan njegov pastirski rad, i prepustimo to njima, stambene zgrade nijesu prostor za to.“\nZeković je rekao i da se možemo složiti da je mitropolit bio kontroverzna ličnost, da je iza sebe ostavio i pozitivno, ali i negativno nasljeđe.\n„Mnogo je i onih koji kažu da ih je poništavao kao narod i naciju. Mnogo je onih koji kažu da ih je nazivao lažnim narodom, moraju se i oni uvažiti, kao što se moraju uvažiti i oni koji ga poštuju. S obzirom da smo još sekularno društvo, kompletan taj vjerski domen diksuije treba prepustiti vjerskim zajednicama, da se na tom domenu diskutuje. Društvo ima ustavne vrijednosti, kojima možemo da se ponosimo i na kojima treba da radimo. Ono što nas razjedinjava treba prepustiti drugim strukturama koje su pozvane to da rade“, poručio je Zeković.\nTags: #aktivista za ljudska prava#Aleksandar Saša Zeković


Sirijski pregovori zakazani za 29. januar - 25.01.2016, Sputnik Srbija\nSirijski pregovori između vlasti i opozicije počeće 29. januara, izjavio je specijalni izaslanik Ujedinjenih nacija za Siriju Stafan de Mistura. 25.01.2016, Sputnik Srbija\n16:15 25.01.2016 (Osveženo: 16:42 25.01.2016)\n© AFP 2021 / FABRICE COFFRINISpecijalni izaslanik EU za Siriju Stafan de Mistura\n„Mislim da je 29. januar realan datum kada bi pregovori mogli da počnu“, rekao je on.\nRusija i SAD nadomak saglasnosti o Siriji\n24 Januar 2016, 11:52\nDe Mistura nije naveo definitivan spisak svih učesnika u najavljenim pregovorima.Prethodno je bilo planirano da pregovori počnu 25. januara, međutim, odloženi su jer nije postignuta saglasnost oko toga ko bi trebalo da učestvuje na njima.\n„Nadam se da razumete zašto neću ulaziti u spisak svih učesnika pregovora. Počeću da šaljem pozive svim stranama već sutra“, rekao je on.\nOsnovni zadaci pregovora su da bude formirana prelazna vlast i da budu pripremljeni novi ustav i teren za raspisivanje prevremenih izbora.\n„Pre svega je neophodno razgovarati o tome što najviše brine sirijski narod — uvođenje primirja i slanje humanitarne pomoći“, zaključio je on.


Administrativni prelazi - Blic Online\nBavarska: Obavezno postavljanje krsta na administrativnim zgradama\nKancelarija za KiM: U Briselu usaglašeni detalji za otvaranje dva administrativna prelaza\nNa jučerašnjem sastanku Beograda i Prištine u Briselu, u okviru tehničkog dijaloga o integrisanom upravljanju prelazima, pojašnjeni su i usaglašeni tehnički detalji za otvaranje dva administrativna prelaza, "Rajetići/Izvor" i "Svirce", što je dogovoreno na sastanku premijera 21. aprila ove godine u Briselu, saopšteno je iz Kancelarije za Kosovo i Metohiju.\nJanjić: Sporazum će olakšati prelaz preko granice\nPredsednik Izvršnog odbora Foruma za etničke odnose Dušan Janjić izjavio je danas da bi novi dogovor o administrativnim prelazima ka Kosovu trebalo da ubrza transfer ljudi i robe.\nTahiri: Postignut dogovor o prelazima\nPotpredsednica kosovske vlade Edita Tahiri izjavila je danas da je tokom tehičkog dijaloga u Briselu potpisan sporazum o izgradnji stalnih objekata na prelazima na administrativnoj liniji između Sbije i Kosova.\nAktivisti i pristalice DSS blokirali prelaz Jarinje\nAdministrativni prelaz Jarinje između Kosova i Metohije i centralne Srbije blokirali su danas u 16.45 sati aktivisti i pristalice Demokratske stranke Srbije, tražeći objašnjenje zašto lideru te stranke Vojislavu Koštunici kosovska policija nije dozvolila boravak na severu Kosova.\nVulin: Leci na prelazima više se ne dele, od srede bez napalate osiguranja\nMinistar bez portfelja zadužen za Kosovo i Metohiju Aleksandar Vulin izjavio je jutros da se leci na administativnim prelazima više ne dele vozačima i da od 8. januara neće biti naplate osiguranja za automobile koji prelaze administrativnu liniju sa Kosovom i Metohijom.\nCarina Kosova je saopštila da se tokom današnjeg dana sve procedure na prelazima Jarinje i Brnjak, na severu Kosova, odvijaju prema predviđenoj zakonskoj proceduri.\nKosovski carinici više neće helikopterima ići na posao\nGeneralni direktor Carine Kosova Naim Huruglica je danas izjavio da se carinici Kosova neće više prevoziti helikopterima na prelaze Jarinje i Brnjak, već će na dolaziti putem.\nBrnjak od danas integrisani prelaz, na Končulju jedna kontrola pre ulaska\nPrivrednici blokirali većinu puteva na severu Kosova\nPrivrednici sa severa Kosova držali su danas dva sata u blokadi većinu saobraćajnica na severu Kosova uključujući i integrisani prelaz Jarinje nadomak Raške.\nDugi redovi na prelazu Merdare\nNa prelazu Merdare stvoreni su dugi redovi, dok se za ulazak na Kosovo čeka i po nekoliko sati saopštili su zvaničnici Policije Kosova (PK).\nBujanovac traži slobodni prelazak administrativne linije\nOdbornici Skupštine opštine Bujanovac izglasali su danas zaključak u kome se od vlada Srbije i Kosova traži da u pregovorima koji se vode uz posredovanje Brisela uzmu u razmatranje i zahtevi građana ove opštine za slobodni prelazak administrativnih linija.\nPrivrednici iz Kosovske Mitrovice zatražili su večeras da im šef pregovaračkog tima Beograda Dejan Pavićevic objasni zbog čega kosovski carinici na prelazu kod Jarinja traže da se roba namenjena severu Kosova carini.\nPavićević: Bez problema u primeni sporazuma na prelazima; Privrednici kažu suprotno\nŠef tima u dijalogu Beograda i Prištine Dejan Pavićević izjavio je danas da za sada na prelazima Jarinje i Merdare nema većih problema kada je u pitanju primena dogovora o integrisanom upravljanju prelazima (IBM).\nDirektor Kancelarije za Kosovo i Metohiju Aleksandar Vulin izjavio je večeras da će predstavnik privremenih institucija Prištine u Beogradu, kao i predstavnik Vlade Srbije u Prištini biti oficiri za vezu i neće imati nikakve diplomatske statuse, i ponovio da na integrisanim prelazima važe sva dokumenta koja su izdali nadležni organi Srbije.\nProtest desničara u Beogradu protiv integrisanog upravljanja prelazima\nOko 800 pripadnika pokreta Naši, Dveri, organizacije Obraz i drugih udruženja, protestovalo je večeras centralnim gradskim ulicama povodom izgradnje i početka primene sporazuma o integrisanom upravljanju prelazima na Jarinju i Merdaru.\nRadovi na uspostavljanju integrisanog prelaza između centralne Srbije i Kosova na prelazu Jarinje nastavljeni su danas posle četvorodnevne pauze, pošto su Srbi sa severa pokrajine obustavili proteste.\nSrbi sa severa traže sastanak sa Nikolićem i Dačićem\nPredsednici lokalnih samouprava sa severa Kosova zatražili su večeras od predsednika Republike Tomislava Nikolića i premijera Ivice Dačića sastanak na kome bi im objasnili šta je dogovoreno u najnovijim pregovorima sa Prištinom u Briselu o integrisnom upravljanju prelazima.\nOdbornici sa severa Kosova odbili su večeras predlog Ministarstva unutrašnjih poslova Srije da se građani koji protestuju pomere sa prelaza Jarinje i omoguće nastavak radova u okviru primene sporazuma o integrisanom upravljanju prelazima, koji su za njih neprihvatljivi.


UTEŠNA 'NAGRADA' POSLE PADA NA ŠANGAJSKOJ LISTI\nUTEŠNA 'NAGRADA' POSLE PADA NA ŠANGAJSKOJ LISTI\nIzvor: Tanjug,Lokalne novine | Obrenovac, 14.10.2019.\nUniverzitet u Beogradu postao je sedmi član mreže evropskih univerziteta "CircleU".\nTo je dokaz da i pored pada na Šangajskoj listi uživa ugled u svetskoj akademskoj zajednici u kvalitetu nastave, a taj ugled je i uslov da se uđe u ovo elitno društvo.\nKako prenosi "Blic", u tom društvu su Arhus univerzitet i Univerzitet iz Osla iz Danske, berlinski Humbolt, Kings univerzitet iz Londona, Katolički univerzitet iz Luvena u Belgiji i Univerzitet u Parizu.\nUpravo na njihov poziv i posle rigoroznih provera svih elemenata u obrazovnom i naučno-istraživackom procesu, koje su trajale blizu godinu dana, krajem jula Univerzitet u Beogradu postao je i zvanično član akademske zajednice "CircleU".\nTo članstvo mu omogućuje da dodatno unapredi kvalitet nastave i studiranja, jer će studenti moći tokom školovanja da svoja znanja stiču i na nekom od šest pomenutih evropskih univerziteta.\nReč je o institucijama, među kojima neke imaju viševekovno iskustvo u obrazovanju akademaca, i iz čijih su klupa izlazili najcenjeniji svetski stručnjaci i naučnici.\nZa rektorku Univerziteta u Beogradu Ivanku Popović članstvo u "CircleU" je izuzetno priznanje, ne samo za srpsku akademsku zajednicu, već i za državu.\n"Treba da se zna da mreža ''CircleU'' predstavlja savez sedam uglednih evropskih univerziteta u okviru inicijative Evropske univerzitetske alijanse. Cilj ovih alijansi je da se stvore velike univerzitetske zajednice, koje bi svojim studentima pružile priliku da tokom studiranja steknu znanja na razlicitim visokoškolskim ustanovama u više zemalja", kaže Popović.\nOna za "Blic" dodaje da će kroz intenziviranje mobilnosti studenata i nastavnika, organizovanje zajedničkih aktivnosti, kao što su letnje škole, seminari i zajednički studijski programi, mreža "CircleU" unaprediti kvalitet obrazovanja u sopstvenim sredinama, a i šire.\nRektorka dodaje da je za Univerzitet u Beogradu partnerstvo u ovom savezu od izuzetnog značaja.\n"Pruža nam priliku da razmenjujemo iskustva sa univerzitetima uz mogucnost razvijanja novih inicijativa koje ce se odraziti na status UB, kako u Evropi, tako i u našoj zemlji. Za naš univerzitet je od posebnog značaja što je pozvan da uđe u ovu alijansu na osnovu ugleda koji uživa u svetskoj akademskoj zajednici. To je velika cast", navodi Popović.\nNa sajtu "CircleU" stoji da je formiranje mreže evropskih univerziteta pokrenula Evropska komisija.\nCilj tog projekta je ambicija Evropske unije da se izgradi visokokvalitetan obrazovni prostor koji će trasirati put za evropski univerzitet budućnosti, koji neće imati nacionalne granice.


"Mali teatar"u Dugi - Radio Televizija Novi Pazar\n“Mali teatar”u Dugi\nOctober 15, 2020 October 15, 2020 Sajma Drazanin 246 Views\nU Centru Duga od subote 17. oktobra, počinje sa radom škola glume “Mali teatar”. Program škole namenjen je deci i mladima koja imaju želju da kroz igru ali i ozbiljne glumačke zadatke razviju i unaprede svoj talenat.\nProgram škole glume “Mali tetar”, koji od subote počinje u Centru za decu I omladinu “Duga” obuhvata razne zadatke kroz koje će deca moći da razviju ili unaprede svoje talente,ali I da se približe svetu dramske umetnosti.\nOvo je prvi put da Regionalno pozorište u partnerstvu sa Centrom Duga organizuje školu glume, koji kroz svoje aktivnosti najviše pažnje poklanja najmlađima.\nRadionice će voditi glumica Kristina Jevtović, a predavači će biti I njene kolege, kako iz Novog Pazara, tako i iz drugih gradova Srbije.\nPredstavnici ovih institucija pozvali su mlade da se prijave za školu glume “Mali teatar”, jer će, kako su istakli, imati mnogo toga korisnog da nauče.\nProgram škole “Mali Teatar” prilagodjen je za tri uzrasne grupe:\nI grupa – 1 – 4 razred\nll grupa – 4 – 8 razred\nlll grupa – srednjoškolci\n“Prilikom organizacije časova Škole glume “Mali tetatar” vodiće se računa o dezinfekciji i propisanim zaštitnim merama od korona virusa, tako da će deca biti bezbedna u centru Duga”, poručila je direktorka Fatima Durović\n“Naučite da razmišljate kao glumci i glumice, lepo i tečno govorite i krećete se kao na sceni! Ovo je prilika da se približite svetu dramske umetnosti, upoznate drugare sa sličnim interesovanjima i dobro se zabavite!Online prijave na Instagramu i fejsubuk stranici Centra Duga\nBroj mesta je ograničen na 12 osoba po grupi”, kaže se u saopštenju Centra Duga.\n← Sednica UO Društva direktora škola Srbije u Novom Pazaru\nZdravim očima ne vidimo probleme slepih →


Britanski referendum o napuštanju EU mogao bi imati posljedice po cijeli kontinent – Magazin Plus\nHome/Britanski referendum o napuštanju EU mogao bi imati posljedice po cijeli kontinent\nSTRASBOURG – U intervjuu za britansku satelitsku TV mrežu Sky News, generalni sekretar Vijeća Evrope Thorbjørn Jagland, upozorio je, da u slučaju da se Britanci izjasne da napuste Evropsku uniju, ali da ostanu na slobodnom tržištu Evropskog ekonomskog područja (EEA), to neće osloboditi Britaniju pravila EU, ali bi moglo imati upravo suprotan efekt.\nObjasnio je da je njegova rodna Norveška odlučila da se ne pridruži EU, ali se pridružila slobodnom tržištu putem EEA, što ju je ostavilo u poziciji da prihvati hiljade direktiva EU bez ikakvih mogućnosti da ih prilagodi sebi.\n– Postoje dvije alternative: ili ste punopravni član kluba, ili niste i nemate nikakvog uticaja – dodao je.\nPo Jaglandovom mišljenju, britanski referendum o napuštanju EU mogao bi izazvati rađanje novih nacionalizama širom Evrope i mogao bi imati negativne posljedice po cijeli kontinent.\nOn je također zatražio od Velike Britanije da zadrži vjeru u Evropski sud za ljudska prava.\n– Bio bi veoma negativan signal da Velika Britanija napusti Sud, jer bi i mnoge druge zemlje mogle slijediti njen primjer i to bi naškodilo ljudskim pravima običnih ljudi na mnogim mjestima u Evropi – izjavio je generalni sekretar Vijeća Evrope Thorbjørn Jagland za Sky News.


41. KNJIŽEVNI KONKURS SAVEZA SLEPIH SRBIJE – Savez slepih Srbije\n41. KNJIŽEVNI KONKURS SAVEZA SLEPIH SRBIJE\nNagrada najboljem učeniku i studentu za 2021. godinu\nMeđunarodna konferencija “Zapošljavanje ključ ka inkluziji”\nPublished by savez-slepih at October 20, 2021\nNa osnovu Pravilnika o sprovođenju književnog konkursa Saveza slepih Srbije raspisuje se\nNa Konkursu mogu učestvovati slepa i slabovida lica iz naše zemlje i inostranstva. Radovi iz svih književnih rodova i žanrova mogu se dostavljati isključivo na srpskom jeziku, otkucani na standardnom ili Brajevom pismu.\nUporedo sa opštim Konkursom, raspisuje se i poseban Konkurs za mlade slepe i slabovide do 18 godina, takođe, za sve književne rodove i žanrove.\nKonkurs je anoniman. Radovi se dostavljaju pod šifrom. U posebnoj koverti učesnik dostavlja svoju punu adresu i rešenje šifre kojom je označen rad.\nNa koverti na kojoj se dostavljaju radovi obavezno treba naglasiti:\n“Za Književni konkurs Saveza slepih Srbije”.\nSlepi i slabovidi koji žele da učestvuju na Književnom konkursu za mlade dužni su da na koverti u kojoj dostavljaju književne radove naznače:\n“Za Književni konkurs Saveza slepih Srbije za mlade”.\nRok za slanje svih književnih radova je 31. oktobar 2021. godine\nZa priču i za pesmu mogu se dodeliti do tri književne nagrade.\nBroj nagrada može biti manji u slučaju da na konkurs pristigne mali broj književnih radova ili da prispeli radovi po kvalitetu ne zavređuju nagradu.\nPrva nagrada za priču, koja se dodeljuje na konkursu, nosi naziv “Vojislav Minić”.\nJedna specijalna nagrada se može dodeliti za roman, zbirku pripovedaka, zbirku pesama, dramu ili drugo vredno literarno delo većeg obima.\nJedan autor na konkursu može dobiti nagradu samo iz jednog književnog roda, odnosno žanra, bez obzira na broj radova koje je dostavio na konkurs.\nAutorima nagrađenih radova, uz novčanu nagradu, dodeljuju se i diplome.\nAutoru prvonagrađenog rada za priču dodeljuje se Diploma sa likom Vojislava Minića.\nNa Književnom konkursu za mlade slepe i slabovide mogu se dodeliti ukupno tri nagrade autorima najboljih književnih radova, bez obzira kojem književnom rodu, odnosno žanru pripadaju.\nAutori mlađi od 18 godina mogu ravnopravno učestvovati sa svojim radovima i na opštem konkursu Saveza slepih Srbije, ali ne sa istim radovima koje su dostavili na književni konkurs za mlade.\nRezultati konkursa proglašavaju se krajem kalendarske godine, kada se i uručuju nagrade, na posebnoj svečanosti koju organizuje Savez slepih Srbije, a nagrađeni radovi manjeg obima objavljuju se u časopisima Saveza.\nOvogodišnji Književni konkurs Saveza slepih Srbije podržalo je Ministarstvo kulture i informisanja.\npredsednik Milan Stošić\nsekretar Jelena Stojanović\nSavez slepih Srbije i Centar za nestalu i zlostavljanu decu, u saradnji sa Okružnom organizacijom slepih Kragujevac, u ponedeljak, 27.06.2022. godine, su u Sali Skupštine Grada Kragujevca, uz podršku ministarstva za rad, zapošljavanje, boračka i socijalna pitanja, organizovali radionicu o zaštiti i bezbednosti dece i odraslih u virtuelnom i realnom okruženju.￼ June 27, 2022\n28. Međunarodna konferencija regionalne asocijacije slepih Balkana održana je od 19-22. juna u Hotelu „Mona plaza” u Beogradu, uz finansijsku podršku Ministarstva za rad, zapošljavanje, boračka i socijalna pitanja. June 24, 2022


Sednica parlamenta u četvrtak, Zoran Radojičić gradonačelnik – Info M\nPočetna / Vesti / Sednica parlamenta u četvrtak, Zoran Radojičić gradonačelnik\nSednica parlamenta u četvrtak, Zoran Radojičić gradonačelnik\nN. Stanković 6. јуна 2018.\tVesti Ostavite komentar 867 pregleda\nBeograd će na sednici parlamenta u četvrtak, 7. juna, zvanično dobiti gradonačelnika. Kandidat za to mesto je prof. dr Zoran Radojičić, vrstan stručnjak svetskog glasa, rekao je predsednik Skupštine grada Nikola Nikodijević, dodajući da se na taj način finalizuje konstituisanje gradske vlasti.\nNikodijević je, gostujući na TV „Pink”, istakao da tim ljudi koji je radio u Beogradu u većem delu ostaje i dalje da radi.\n– Mi smo u protekle četiri godine imali izuzetnu timsku saradnju jer ne može jedan čovek bez dobrih saradnika i dobrog tima ljudi da ostvari dobre rezultate. Beograd ima gotovo sve nadležnosti države, počev od saobraćaja, socijalne politike, obrazovanja, kulture, sporta, privrede. Zoran Radojičić će iza sebe imati tim iskusnih ljudi, profesionalaca u svom poslu i očekujem da mi kao tim ostvarimo dobre rezultate – rekao je Nikodijević.\nOn je precizirao da mu kao predsedniku Skupštine grada po zakonu pripada i obaveza da na sednici 7. juna predloži Zorana Radojičića gradskim odbornicima.\n– Moram da kažem da Beograd nije samo pet, šest pojedinaca koje možete često da vidite u javnosti. Nepravedno je ne pomenuti sjajne gradske sekretare, podsekretare, direktore gradskih javnih preduzeća, šefova službi jer od njihovog rada zavisi naš rezultat – rekao je predsednik gradskog parlamenta.\nOn je podsetio da su građani na izborima dali veoma visoku ocenu za ostvarene rezultate i rad u protekle četiri godine, što samo znači da se pravac razvoja i vizija budućeg Beograda neće menjati.\n– Skoro nije zabeleženo da jedna gradska vlast posle četiri godine teškog mandata kada su sprovođene teške ekonomske reforme dobije dvotrećinsku podršku građana na izborima. Građani su nas obavezali da nsatavimo da se ponašamo odgovorno, kao i da nsatavimo sa novim investicionim ciklusom koji smo započeli – istakao je Nikodijević.\nPrema njegovim rečima, sređene su finansije, sakupljeno dovoljno sredstava, urađeni su projekti i sada u naredne četiri godine treba da se vide svi rezultati prethodnog, ali i budućeg rada.\n– Novi investicioni ciklus predviđa da ćemo za četiri godine imati potpuno drugu sliku Beograda, prave evropske prestonice. Čeka nas puno posla jer u infrastrukturu grada dugo nije ništa ulagano – rekao je Nikodijević, koji se osvrnuo i na 450 miliona evra duga koji je vraćen, kao i na dobar rad gradskih preduzeća koja su pre toga bila u velikim gubicima.\nOn je naglasio i da je u planu niz velikih infrastrukturnih projekata koji nas očekuju, a kao kruna svega je metro, čija izgradnja treba da počne u ovom mandatu nove gradske vlasti.\nPrethodno Sutra protiv komaraca i u Mladenovcu\nSledeće Održana konferencija za štampu povodom Streetball turnira/video/


Rekordna proizvodnja meda u ovoj godini ali Srbija ipak povećava zvoz - JUGPRESS\nRekordna proizvodnja meda u ovoj godini ali Srbija ipak povećava zvoz\nProizvodnja meda u ovoj godine biće rekordna s obzirom na povoljne uslove za cvetanje bagrema, ali za dalji razvoj ovog sektora potreban je snažniji plasman na inostrana tržišta na kojima postoji sve veća potražnja za medom, ukazali su članovi Grupacije za pčelarstvo i proizvodnju meda Privredne komore Srbije.\nPredsednik Grupacije Srbislav Vidojević je naveo uvoz meda, za razliku od prethodnih godina, intenzivno raste i u prva tri meseca uvezene su 222 tone, što je 28 odsto više nego u istom periodu prethodne godine, a najviše smo uvozili iz Moldavije, Rusije i Novog Zelanda.\nOn je naveo da su u istom periodu izvezene 554 tone meda, u vrednosti od skoro tri i po miliona evra, što je 31 odsto manje u odnosu na prethodne godine. Med smo najviše izvozili u Italiju, Norvešku i Crnu Goru.\nVidojević je precizirao da je u prva tri meseca ove godine izvoz u Italiju porastao za 51 odsto, u Norvešku 28, a u Crnu Goru za 52 odsto, dok je izvoz na nemačko tržište smanjen za 36 odsto.\nPrema podacima Republičkog zavoda za statistiku, Srbija je prošle godine raspolagala sa 976.000 košnica, što je za 44 odsto više nego 2014, ali je četiri odsto manje nego 2020. Pčelarska privreda procenjuje da će broj košnica u ovoj godini ostati na približno istom nivou


RTS :: Šta matica zna i misli o dijaspori\nOtvorena tema Šta matica zna i misli o dijaspori\nčetvrtak, 22. mar 2012, 10:59 -> 12:12\nŠta matica zna i misli o dijaspori\nSvaki treći građanin Srbije (35%) ne zna koliko Srba živi i radi u inostranstvu. Ujedno, skoro 60% građana smatra da Srbi iz dijaspore treba da učestvuju u politici Srbije - rezultati su istraživanja javnog mnenja matice o srpskoj dijaspori koje je na zahtev Zadužbine Studenica iz Sjedinjenih država uradio TNS Medium Galup.\nDrugi deo ispitivanja javnog mnenja o srpskoj dijaspori urađen je u matici. Naručilac je bila Zadužbina Studenica (SAD), a ispitivanje je sproveo TNS Medium Galup na nacionalno reprezentativnom uzorku od 1005 ispitanika, u januaru 2012.\nKljučni nalazi o znanju građana o srpskoj dijaspori pokazuju da svaki treći građanin Srbije (35%) ne zna koliko Srba živi i radi u inostranstvu.\nPolovina građana ne zna koliko novca godišnje dijaspora šalje u maticu, niti kolika su budžetska sredstva namenjena Ministarstvu za dijasporu.\nPreko 70% građana nije upoznato da u Srbiju iz dijaspore stiže pet milijardi dolara godišnje, kao ni kolika su ulaganja dijaspore u Srbiju u poslednjih 10 godina.\nIpak, više od 80% građana smatra da bi trebalo poboljšati uslove kako bi dijaspora mogla da ulaže u srpsku privredu.\nStavovi građana Srbije o učešću srpske dijaspore u političkom životu Srbije pokazuju da skoro 60% građana smatra da Srbi iz dijaspore treba da učestvuju u politici Srbije i da im treba dati važne političke funkcije.\nViše od dve trećine građana misli da je važno uključiti predstavnike dijaspore u novu Vladu.\nPolovina građana ocenila je nacionalnu, ekonomsku, socijalnu i spoljnu politiku veoma neuspešnim, i smatra da bi one uglavnom bile bolje kada bi se u njih uključili predstavnici dijaspore.\nSkoro 40% građana je mišljenja da bi se kvalitet političkog života u Srbiji poboljšao njihovim angažovanjem.\nOko 60% građana smatra da srpska dijaspora treba da ima pravo glasa na izborima u Srbiji.\nSpoljna politika, natalitet, suzbijanje korupcije, rast privrede su četiri glavna pitanja koja su veoma važna većini građana Srbije. Skoro 70% njih smatra da bi saradnja sa dijasporom pomogla u rešavanju tih problema.\nPročitajte članak o ranije objavljenim rezultatima ankete koje je sprovela Zadužbina Studenica o tome šta dijaspora misli o identitetu i matici.


KONKURS za otkup publikacija za biblioteke za 2016. godinu\nNa osnovu člana 76. Zakona o kulturi („Službeni glasnik RS”, br. 72/09) i Pravilnika o načinu, kriterijumima i merilima za izbor projekata u kulturi koji se finansiraju i sufinansiraju iz budžeta Republike Srbije („Službeni glasnik RS“, br. 10/16), Ministarstvo kulture i informisanja - Sektor za savremeno stvaralaštvo i kreativne industrije raspisuje\nMinistarstvo kulture i informisanja (u daljem tekstu: Ministarstvo) izvršiće otkup odabranih naslova publikacija objavljenih u 2015. godini na srpskom jeziku i jezicima nacionalnih manjina u Republici Srbiji, u štampanoj i/ili elektronskoj formi (CD/DVD izdanja), za mrežu javnih biblioteka na teritoriji Republike Srbije.\nPrilikom otkupa neće se uzimati u obzir udžbenici, periodične publikacije, kao ni publikacije koje nisu pogodne za bibliotečko korišćenje.\nOdluku o izboru naslova i količini publikacija koje će biti otkupljene za javne biblioteke donosi stručna Komisija koju obrazuje Ministarstvo, na osnovu kriterijuma i merila sadržanih u čl. 5. Pravilnika o načinu, kriterijumima i merilima za izbor projekata u kulturi koji se finansiraju i sufinansiraju iz budžeta Republike Srbije („Službeni glasnik RS”, br. 10/16).\nIzbor publikacija na srpskom jeziku i jezicima nacionalnih manjina Komisija će izvršiti uz konsultovanje javnih biblioteka kojima je namenjen ovaj otkup.\nIzbor publikacija na jezicima nacionalnih manjina komisija će izvršiti uz konsultovanje nacionalnih saveta nacionalnih manjina.\nAko suizdavači konkurišu istom publikacijom sa istom cenom, sve ponuđene publikacije biće u Odluci Komisije, odnosno, prilikom konsultacija biblioteke će proceniti od kog izdavača žele da imaju publikaciju.\nIzdavač ima obavezu podnošenja po dva primerka Obrasca 1 i Obrasca 2, i ima mogućnost da na Obrascu 3 dostavi, za svaku ponuđenu publikaciju, preporuku od najviše pedeset reči kao predlog za otkup publikacije. Izdavač ima obavezu podnošenja najmanje jednog primerka izdanja koje prijavljuje za otkup\nMinistarstvo donosi Rešenje o dodeli sredstava izdavačima i distributerima po ovom Konkursu na osnovu usvojenog budžeta za 2016. godinu.\nIzdavač će biti dužan da, kao dokaz o izvršenoj obavezi, Ministarstvu dostavi poštanske otpremnice sa naznačenim adresama biblioteka koje primaju publikacije, kao i overene potvrde biblioteka da su primile tražene publikacije u količini koja je određena Rešenjem o dodeli sredstava izdavačima i distributerima, i fakturu sa naslovima, količinom i cenom isporučenih publikacija, uz naznaku da li je u iznos uračunat PDV.\ndva primerka Obrasca 1 za otkup publikacija objavljenih 2015. godine,\ndva primerka Obrasca 2 za otkup publikacija objavljenih 2015. godine,\nizdavač može podneti Obrazac 3 za otkup publikacija objavljenih 2015. godine – za svaku publikaciju po jedan primerak (nije obavezno dostaviti);\nnajmanje jedan primerak izdanja koje izdavač prijavljuje za otkup (napomena: primerci publikacija su sastavni deo konkursne dokumentacije i ne vraćaju se podnosiocima, nakon okončanja konkursa, primerci ostaju na raspolaganju Narodnoj biblioteci Srbije za potrebe popune fondova i međubibliotečku razmenu);\nPrijave na Konkurs podnose se od 26. februara 2016. godine do 28. marta 2016. godine.


stereo-karavan: 16x8x23x - Bubanj bas gitara i glas\n" Bubanj bas gitara i glas "\n( Long Play ) 2011.\nAlter rock - SERBIA\n" Long Night " festival održan u beogradskom " Domu Omladine" bio je prava prilika i za svojevrsni koncertni, ali i diskografski " come back" staropazovačkog sastava 16x8x23x. Grupa je tom prilikom i " uživo" promovisala svoj upravo izašli dvostruki CD set, objavljen za " Long Play", koji u remasterizovanoj formi sublimira njihov dosadašnji autorski opus, koji je bio saćinjen od realizovana 2 kasetna izdanja, jednog 7' inchnog EP-a i jednog EP CD-a. Bend je delovao tokom 90-tih godina, snimali su 1992-e, 1994-e i 1996-e, a izdanja su im ugledavala svetlo dana tokom 1993-e, 1995-e, 1997-e i 1999-e godine. 16x8x23 nisu bili sastav koji je bio u " vrhu" aktova koji su obeležili devedesete godine u Srbiji. Nekako su delovali iz drugog plana, a čini se da svoju šansu nisu ni iskoristili u očekivanoj varijanti, te zbog toga i oni sami snose određenu krivicu. Odlikovali su ih istina veoma energični i ubedljivi nastupi, možda pomalo i " sirovo" intonirani, ali sa takođe evidentnim urbanim prefiksom. Njihove pesme " Miloš Šestić " i " Moja mama šnicle tuče", predstavljale su nešto više od lokalnih hit songova, ali se čini da ipak sve svoje adute u ono vreme sastav nije adekvatno iskoristio.\n" Bubanj bas gitara i glas" je urađen u impresivnoj i tehnički luksuzno realizovanoj varijanti, u pitanju je digi pack sa dodatkom ilustrovanog 16 - to stranog bookleta, sa bogatstvom fotografija i takođe informacija... Prethodna faza karijere u pomenutoj remasterizovanoj i remixovanoj varijanti tako je data na uvid javnosti, a videćemo koliko će, i da li će u budućnosti bend biti aktivan, i spreman za nove izazove....\nC / o : www.16x8x23x.com\nОбјавио Branimir Lokner у 20:09


Makron razmišlja o referendumu - Svet - Dnevni list Danas\nPočetna » Svet » Makron razmišlja o referendumu\nFrancuski predsednik spreman da umiri proteste "žutih prsluka"\nFrancuski predsednik Emanuel Makron, po svemu sudeći, raspisaće referendum za 26. maj o socijalnim i ekonomskim reformama kako bi na taj način „umirio proteste žutih prsluka“, piše francuski nedeljnik Journal du Dimanche, pozivajući se na izvore iz vlade u Parizu.\n0Piše: I. Š. M. 04. februara 2019. 18.25\nUkoliko se to dogodi, to bi bilo prvi put da se nešto tako organizuje u Francuskoj u proteklih 14 godina, a glasanje bi bilo održano istog dana kad i izbori za Evropski parlament. „Šanse da se referendum organizuje 26. maja su veoma velike“, navodi se iz vladinih izvora. Što se opozicionih lidera tiče, održavanje referenduma o reformama „teško da će umanjiti bes naroda“.\nIpak, jedan od glavnih zahteva „žutih prsluka“ jeste raspisivanje referenduma o velikim političkim odlukama jer bi, kako tvrde, na taj način uveli novi, širi oblik demokratije. Na referendumu koji Makron ima na umu, piše francuski nedeljnik, birače bi bili pitani da li žele da se smanji broj poslanika i ograniči broj poslaničkih mandata.\nZvaničnici ministarstva unutrašnjih poslova već nedeljama razmatraju opcije za majski referendum, prenosi francuski radio Info. Francuska ministarka za evropska pitanja Natali Loazo kaže da predsednik ništa ne isključuje, te da još nije doneo konačnu odluku. Na pitanje da li se referendum priprema, Makron lično je prošle nedelje kazao: „To je jedna od stvari koja se nalazi na stolu“.\nProtesti „žutih prsluka“ počeli su zbog namera Makrona da podigne takse na dizel goriva u novembru, ali i visokih troškova života. NJihovi zahtevi od tada su narasli i obuhvataju niz zahteva čiji je cilj „direktniji pristup ljudi demokratiji“. Protesti su najveći izazov Makronu od kada je izabran za predsednika pre 20 meseci. U decembru je Makron objavio paket mera čiji je cilj da se pomogne porodicama sa niskim primanjima i penzionerima, uključujući i povećanje minimalca, te ukidanje nekih taksi.\nReferendum bi bio tačka na debatu na nacionalnom nivou, koja bi trebalo da se završi 15. marta. Loren Vokije, lider glavne opozicione partije Republikanci, koji je dao podršku „žutim prslucima“, kaže da bi organizovanje referenduma bio veliki rizik za Makrona. Marina Le Pen, liderka Nacionalnog zbora, koja takođe podržava žute prsluke, kaže da je Makron „rešio da predloži referendum istog dana kad i izbori za Evropski parlament kako bi odvukao pažnju od evropskih pitanja.\nPoslednji referendum održan u Francuskoj bio je 2005, i šokirao je politički establišment jer su birači tada odbacili nov Ustav EU. Francuski evroskeptici bili su nezadovoljni što su mnoge naknadne odredbe uvedene kao deo Lisabonskog sporazuma.\nEmanuel Makron, Francuska, referendumPariz


PRIJEDLOG MJERE PRITVORA ZA 5 OSUMNJIČENIH ZA KORUPTIVNA KAZNENA DJELA U VEZI SA NOGOMETNIM UTAKMICAMA – BDC TV\nMjera pritvora bit će predložena zbog opasnosti da bi boravkom na slobodi, osumnjičeni mogli ometati istragu, prikrivati dokaze, te vršiti uticaj na svjedoke ili saučesnike.\nNakon ispitivanja petorice osumnjičenih, postupajući tužitelj Posebnog odjela za organizirani kriminal, ekonomski kriminal i korupciju, prema Sudu BiH, uputit će prijedlog za određivanje mjere pritvora.\nOva mjera bit će predložena iz razloga opisanih u članku 132. stavak 1. tačka b) ZKP BiH, odnosno zbog opasnosti da bi boravkom na slobodi, osumnjičeni mogli ometati istragu, prikrivati dokaze, te vršiti utjecaj na svjedoke ili saučesnike.\nTužiteljstvo BiH intenzivno nastavlja istragu protiv svih osoba osumnjičenih u ovom predmetu, a koje se terete za organizirani kriminal, primanje dara ili drugog oblika koristi, te zloupotrebu položaja ili ovlasti.\nPrijedlog za određivanje pritvora, bit će u zakonskom roku upućen prema Sudu BiH.\nUdruženje dijabetičara nizom aktivnosti obliježiti će “Dan borbe protiv šećerne bolesti”


Re Generacija Retrospektiva godine - Povećavanje univerzalnog pristupa uslugama za prevenciju i odgovor na rodno zasnovano nasilje za žene koje koriste droge - Re Generacija\nFeatured, Žene i droge\nPočetkom godine NGO Re Genracija započela je sa realizacijom projekta Povećavanje univerzalnog pristupa uslugama za prevenciju i odgovor na rodno zasnovano nasilje za žene koje koriste droge, a u cilju povećanja vidljivosti kategorija žena koje koriste droge i smanjenja institucionalnog nasilja i diskriminacije prema njima u sistemu socijalne zaštite.\nU toku prve faze projekta koja je trajala od januara do juna ove godine, održali smo inicijalni sastanak sa donosiocima odluka i OCD koje rade na polju droga i odgovora na rodno zasnovano nasilje, dvodnevnu “Razvojnu radionice za rad sa ženama koje koriste droge u slučajevima nasilja” i završnu konferenciju projekta. Opšti zaključak prvog dela projekta je da je rešenje koje vodi ka smanjenju diskriminacije i stigmatizacije leži u podizanju kapaciteta zaposlenih u Centrima za socijalni rad i multisektorskom pristupu.\nTrenutno implementiramo drugu fazu projekta, a u proteklih 2.5 meseca, uradjena je dopunjena verzija dokumenta ,,Rad sa ženama koje koriste droge u slučajevima rodno zasnovanog nasilja” namenjen zaposlenima u centrima za socijalni rad, ali i svim drugim OCD koji rade sa ženama žrtvama nasilja ili korisnicama droga.\nUkoliko ste zainteresovani da dobijete svoj primerak molimo Vas da se prijavite ovde, broj fizičkih primeraka dokumenta je ograničen.\nProtekle nedelje otpočeli smo sa posetama odabranim Centrima za socijalni rad i prihvatilištima za žene žrtve nasilja. Cilj poseta predstavlja upoznavanje i zajedničko razvijanja sistema upućivanja i saradnje između institucija iz sistema socijalne zaštite i organizacija civilnog društva koje rade na polju smanjenja štete. Takođe, upoznale smo se i sa glavnim izazovima sa kojima se zaposleni u ovim institucijama susreću, i razgovarale o načinima na koje zajedničkim radom možemo doprineti poboljšanju tretmana žena žrtava nasilja koje koriste droge. Ovom prilikom uručile smo prve primerke dokumenta direktorkama Centra za socijalni rad i Centra za razvoj usluga socijalne zaštite u Kragujevcu. U Novom sadu posetile smo direktorku Sigurne ženske kuće, te predstavnike organizacije Restart svakodnevno radi i pruža pomoć korisnicima koji su razvili zavisnost od upotrebe droga. Do kraja godine posetićemo i Centar za socijalni rad u Staroj Pazovi, ali i održati sastanak sa Koordinacionim telom za rodnu ravnopravnost Vlade Republike Srbije. Pomenuti Centri i institucije su odabrane kako bi se postigla decentralizacija i posetile različite sredine u kojima postoje organizacije koje se bave smanjenjem štete i radom sa korisnicima droga, ali i one poput Stare Pazove u kojoj ovakve organizacije ne postoje. Takođe, kroz posete različitim Centrima i prihvatlištima koja posluju i finansiraju se na potpuno drugačiji način imale smo priliku da se bolje razumemo okruženje i procedure na osnovu kojih posluju.\nPredstavili smo vam film u kome sa ekspertkinjama iz oblasti smanjenja štete i socijalne zaštite ukazujemo na ključne probleme, ali i potrebne promene kada je u pitanju pristup rada sa ženama koje koriste droge, a žrtve su nasilja. Cilj filma je podizanje svesti da ukoliko je žena žrtva nasilja to jedino bitno u odnosu na sve druge karakteristike osobe, pa i toga da li koristi drogu, a u cilju omogućavanja pružanja usluga socijalne zaštite ženama koje koriste droge i njihovog smeštanja u prihvatilišta za žene, te istoj percepciji i odnosu prema svim žrtvama nasilja. Ukoliko još niste, film možete pogledati ispod.\nPored toga, pokrenuli smo i online kampanju kroz koju informišemo sve žrtve nasilja, ali i osobe koje imaju znanje da neko u njihovom okruženju trpi nasilje kome i na koji način nasilje mogu da prijave, ali i koje su osnovne obaveze u Centra za socijalni rad kada evidentira prijavu o nasilju.\nRepubličkom zavodu za socijalnu zaštitu predali smo na akreditaciju trening Unapređenje kompetencija za rad sa ženama koje su preživele nasilje i korisnice su droga, namenjen svim zaposlenima u sistemu socijalne zaštite.\nNove usluge i buduće aktivnosti:\nKroz treću fazu projekta od januara 2022. godine, počinjemo sa realizacijom sledećih usluga namenjenih ženama koje koriste droge i/ili ženama žrtvama nasilja:\nNaš tim psihoterapeuta počinje sa uslugom besplatnog online savetovanja sa žene;\nAdvokatski tim daće mogućnost pružanja usluge pravnog savetovanja ženama;\nOmogućićemo besplatan odlazak kod lekara/zubara za 10 žena koje koriste droge, a žrtve su nasilja.\nUkoliko je nekoj od korisnica Vaših usluga potrebna dodatna podrška u vidu gore navedenih usluga da nas kontaktirate kako bismo zajedno omogućili sveobuhvatnu podršku ženama žrtvama nasilja.\nPored usluge savetovanja, u narednom periodu održaćemo trening Smanjenje stigme i diskriminacije nad ženama koje koriste droge u Sistemima socijalne zaštite, namenjen zaposlenima u Centrima za socijalni rad, sigurnim kućama i organizacije koje se bave prevencijom i odgovorom na rodno zasnovano nasilje.\nZa više informacija o projektu kliknite ovde.\nOvaj projekat sprovodi NVO Re Generacija, uz stratešku podršku Kancelarije za borbu protiv droga Vlade Republike Srbije, a u okviru granta koji pruža Evroazijska Asicijacija za smanjenje štete (EHRA) u okviru regionalnog projekta pod nazivom „Održivost usluga za ključne populacije u istočnoj Evropi i centralnoj Aziji“ koji sprovodi Alijansa za javno zdravlje, u konzorcijumu sa 100% Life (All-Ukrainian Netvork of PLWH), Centralnoazijskim udruženjem za HIV i Evroazijskom mrežom za zdravlje ključnih populacija, uz pomoć Globalnog fonda za borbu protiv AIDS-a, tuberkuloze i malarije.\nnasilje i žene koje koriste droge, prevencija rodno zasnovanoh nasilja, rodno zasnovano nasilje, telescoping, women, žene koje korite droge\nStvari koje treba da znaš, ukoliko si bio/la žrtva spajkinga: saveti psihologa


ŠKOLA STRAVE: KONCENTRACIONI LOGOR ZA DEČAKE USRED AMERIKE | Vestinet.rs\nPOČETNA MAGACIN-FAKTI ŠKOLA STRAVE: KONCENTRACIONI LOGOR ZA DEČAKE USRED AMERIKE\n14. decembra 2012. 1:30 · Nema komentara\n“Dozijerova škola za dečake” u mestu Marijana na Floridi, koja postoji još od 1900. godine, prošle godine je morala da bude zatvorena zbog višedecenijskih pritužbi da su učenici u njoj izloženi fizičkom, psihičkom i seksualnom zlostavljanju.\nOtkriveno je i „školsko groblje“ sa 31 belim krstom, ispod kojih je nađeno 50 grobova, a forenzičari veruju da neobeleženih grobova ima još.\nU „školi strave i užasa“ do sada je, smatraju naučnici sa Univerziteta Južne Floride u Tampi koji su se uključili u istragu, u periodu između 1911. i 1973. godine preminulo je najmanje 96 dece stare između 6 i 18 godina, kao i dvoje odraslih. Mnoge od ovih smrti i sahrana ne postoje u evidenciji lokalnih organa vlasti.\nŽrtava bi, međutim, moglo biti i više, jer istraživači zbog Zakona o privatnosti nemaju pristupa u evidenciju nakon 1960. godine. Osim toga, teren oko škole nije mogao da bude u potpunosti pretražen jer je zarastao u gustu šikaru i korov.\nOvi zastrašujući nalazi – a očekuje se da će ih biti još – pokrenuli su uznemirujuća pitanja o radu ove škole, njenom osoblju i državi koja je to tako dugo tolerisala.\n“Dozijer” je, naime, bio državna škola za dečake problematičnog ponašanja, a na redovnom “programu” su, pored teškog fizičkog rada, bila i fizička kažnjavanja. Podrazumevala su batinanje do krvi, koje neki učenici izgleda nisu izdržali.\nPored evidentiranog broja učenika i nastavnika ove škole koji su poginuli u požaru i preminuli prilikom epidmije gripa ili od drugih bolesti, tu je, naime, i priličan broj učenika mahom crne rase koji su naprosto nestali i kojima njihove porodice nikada više nisu uspele da uđu u trag.\nŠkola je za takve dečake uglavnom tvrdila da su pobegli, ali sada se ispostavlja da su mnogi od ovih pokušaja bega zapravo okočani nasilnom smrću. Na nekima od pronađenih tela vidi se da je smrt nastupila od jakog udarca u glavu, dok je u dva slučaja uzrok smrti ranjavanje vatrenim oružjem.\n„Dečaci bele kuće“\nPolaznici škole sebe su nazivali “Dečaci bele kuće” po beloj zgradi sa 11 soba u školskom krugu u kojoj je sprovođena većina brutalnih disciplinskih mera, a jedan od njih, književnik Rodžer Din Kajser, napisao je 2009. i knjigu “Dečaci iz Bele kuće – američka tragedija”, u kojoj detaljno opisuje užase koje je u školi doživljavao – dok samu školu naziva “Koncentracionim logorom za dečake u sred SAD”.\nEPSKA KATASTROFA POGODILA AMERIKU: Los Anđeles gori kao u paklu, gore imanja i kuće bogataša… (VIDEO)\nTags:Amerika · bolest · dečaci · dečak · forenzičari · groblje · hrana · istraživač · lokalni · nastavnik · nastup · podrazumeva · pokušaj · požar · privatnost · problem · pronađen · slučaj · tragedija · Univerzitet · zakon · zatvor


Izbori na Kosovu 2019. | N1 Srbija\nNa Kosovu vode Samoopredeljenje i DSK, Srpska lista ubedljiva u srpskim mestima\nGlasalo 43,82 odsto glasova\nSrpska lista ostvarila ubedljivu pobedu u srpskim sredinama\nPrema izbornim anketama vode Samoopredeljenje i DSK\nPrivedena dva člana biračkog odbora u severnoj Mitrovici\nNepravilnosti na više desetina mesta\nNa Kosovu se održani parlamentarni izbori. Prema preliminarnim rezultatima, najviše glasova osvojile su stranke koje su dosad bile u opoziciji - Samoopredeljenje i Demokratski savez Kosova. Srpska lista ubedljivo je pobedila u opštinama sa srpskom većinom. Nepravilnosti su zabeležene na više desetina mesta. Tužilaštvo odredilo pritvor za dve osobe iz biračkog odbora u OŠ "Sveti Sava" u severnom delu Kosovske Mitrovice jer su omogućili jednoj ženi da glasa sa izvodom iz matične knjige rođenih.\nCIK: Samoopredeljenje prešlo u vodstvo\nSamoopredeljenje Aljbina Kurtija vodi na prevremenim parlamentarnim izborima na Kosovu sa 26,10 odsto glasova, dok Demokratski savez Kosova ima 25,21 odsto, pokazuju rezultati koje je objavila kosovska Centralna izborna komisija (CIK), na osnovu 77 odsto prebrojanih glasova.\nNa trećem mestu je Demokratska partija Kosova Kadrija Veseljija koja je osvojila 21,7 odsto glasova, sledi koalicija Alijanse za budućnost Kosova i Socijaldemokratske partije Kosova sa 11,6 odsto, dok koalicija Socijaldemokratske inicijative, Alijanse novo Kosovo i Partije pravde ima 5,08 odsto glasova, objavljeno je na sajtu CIK-a.\nVeselji: Narod je kazao svoje, bićemo deo opozicije\nSlavlje Srpske liste u Kosovskoj Mitrovici\nGrađani severnog dela Kosovske Mitrovice slave večeras na trgu u blizini spomenika Knezu Lazaru pobedu Srpske liste na vanrednim parlamentarnim izborima na Kosovu.\nSlavi se uz trubače, a na trgu su i čelnici Srpske liste koja je prema preliminarnim rezultatima osvojila svih deset mandata u Skupštini Kosova.\nNVO: DSK, Samoopredeljenje i DPK osvojili najviše glasova\nDemokratski savez Kosova osvojio je prvo mesto sa 24,83 odsto glasova na prevremenim parlamentarnim izborima na Kosovu, prema preliminarnim rezultatima koje je objavila koalicija nevladinih organizacija "Demokratija na delu" (DnD).\nPrema rezultatima koalicije nevladinih organizacija DnD koja je nadgledala izborni proces, na osnovu 53 odsto prebrojanih glasova na drugom mestu je Samoopredeljenje sa 23,63 odsto glasova, dok je na trećem mestu Demokratska partija Kosova sa 22,83 odsto.\nU ove rezultate nisu uključeni glasovi putem pošte, glasovi dijaspore i glasovi osoba sa posebnim potrebama.\nUkupna izlaznost na izborima bila je 783.423 ili 44,15 odsto upisanih birača.\nSrpska lista osvojila je više od 90 odsto glasova u svim opštinama sa srpskom većinom na Kosovu, saopštio je predsednik Srbije Aleksandar Vučić na konferenciji za novinare u Beogradu.\nVučić je kazao da je Srpska lista na prevremenim parlamentarnim izborima na Kosovu ostvarila najubedljiviju pobedu u svojoj istoriji.\nDSK osvojio 64.521, a Samopredeljenje 59.492 glasa\nCentralna izborna komisija objavila je da je na osnovu 35 odsto prebrojanih listića najviše glasova dobio Demokratski savez Kosova - 64.521 glas.\nCIK: Najveća izlaznost u srpskim sredinama\nNajveća izlaznost zabeležena je u opštinama sa srpskom većinom, objavljeno je na sajtu Centralne izborne komisije (CIK).\nNajveći odziv birača zabeležen je u opštini Zubin Potok, gde je glasalo 57,31 odsto upisanih glasača.\nNa drugom mestu je opština Štrpce sa 55,18 odsto, slede Klokot sa 51,91, Novo Brdo sa 51,86 odsto, Zvečan sa 51,63 i Ranilug 51,20 odsto.\nNa sedmoj poziciji po broju glasača je opština Leposavić sa 46,84 odsto, zatim Parteš sa 45,96 odsto, Gračanica sa 44,82 odsto i poslednja po izlaznosti od opština sa srpskom većinom je opština Severna Mitrovica.\nI Mustafina, i Kurtijeva, i Veseljijeva stranka proglasile pobedu\nPortal KoSSev saopštio je na svom Tviter nalogu da se trenutno nalazi pod jakim hakerskim napadom.\nOpoziciji najviše mesta u novom sazivu parlamenta\nIzlazne ankete Instituta za studije javnosti (PIPOS) i Radio televizije Kosova pokazuju da su najviše glasova na današnjim izborima osvojili Samoopredeljenje Aljbin Kurtija 28,1 odsto, i Demokratski savez Kosova Ise Mustafe 27,9 odsto. Te dve stranke su u prethodnom sazivu Skupštine Kosova bile u opoziciji.\nDemokratska partija Kosova Kadrija Veseljija osvojila je 25,8 odsto.\nPrethodno je prištinska televizija Klan Kosova objavila rezultate izlaznih ankete, prema kojem dva prva mesta dele Demokratski savez Kosova i Samoopredeljenje sa 30 odsto dobijenih glasova.\nNa trećem mestu je Demokratska partija Kosova sa 22,28 odsto glasova, slede Alijansa za budućnost Kosova Ramuša Haradinaja, u koaliciji sa Socijaldemokratskom partijom Kosova sa 10,58 odsto glasova.\nPrema istim anketama koalicija Socijaldemokratska inicijativa Kosova, Alijansa novo Kosovo i Partija pravde nisu prošli izborni prag, dobili su svega 4,41 odsto.\nPrema ovakvim rezultatima DSK i Samoopredeljenje dobiće po 32 poslanička mesta, DPK 24, ABK-SDPK 11 poslaničkih mesta.\nIzlazne ankete predstavljaju rezultate anketiranja birača nakon što su izašli sa birališta, a ne zvanične rezultate.\nIzlaznost skoro 44 odsto\nĐurić: Srpske sredine apsolutne prve po izlaznosti\nDirektor Kancelarije za Kosovo i Metohiju Marko Đurić izjavio je da su srpske sredine apsolutno prve po izlaznosti na izborima na Kosovu.\nHapšenja zbog slikanja glasačkih listića\nProtiv njih petoro određen je pritvor od 48 časova i pokrenut slučaj "ugrožavanja tajnosti glasanja".\nPrema informacijama koalicije nevladinih organizacija Demokratija na delu (DnD) do 14 časova u 52 glasačka mesta identifikovana su i 83 slučaja slikanja glasačkog lista, što predstavlja krivično delo.\nBirališta na parlamentarnim izborima na Kosovu zatvorena su u 19 časova.\nTužilaštvo odredilo pritvor za dve osobe privedene u Mitrovici\nKosovsko tužilaštvo saopštilo je da su na osnovu primljenih informacija registrovali samo jedan slučaj kršenja izbornog procesa u Severnoj Mitrovici i da je tužilaštvo izdalo nalog za određivanje 48-časovnog pritvora dvema osobama koje su bile uključne u taj slučaj, prenosi KoSSev.\n"Koristimo ovu priliku da obavestimo javnost da će sve osobe koje fotografišu glasanje biti privedene radi provere da li je izvršeno krivično delo povrede tajnosti glasanja", navodi se u saopštenju tužilaštva.\nPrethodno je iz tog tužilaštva saopšteno da su u Severnoj Mitrovici po nalogu tužioca dve osobe (članovi izborne komisije u biračkom centru u Osnovnoj školi Sveti Sava, kontrolor reda i predsedavajući izborne komisije) pritvorene zbog sumnje da su zloupotrebili službeni položaj tokom izbora.\nU srpskim sredinama i dalje velika izlaznost\nPrema podacima CIK-a o glasanju do 15h, izlaznost je i dalje povećana u opštinama sa srpskom većinom.\nU severnoj Kosovskoj Mitrovici izašlo je 33,43 odsto birača, u Klokotu 33,67 odsto, u Partešu 31,85 odsto, u Ranilugu 35,75 odsto, u Gračanici 34,25 odsto, u Zvečanu 39,34 odsto, u Zubinom Potoku 37,51 odsto, u Štrpcu 42,64 odsto, u Novom Brdu 39,84 odsto i u Leposaviću 37,69 odsto.\nU biračke spiskove u opštinama sa srpskom većinom upisano je oko 117.000 birača, a glasa se za četiri politička subjekta, tri političke partije - Srpska lista, Partija kosovskih Srba i Samostalna liberalna stranka i koaliciju "Sloboda".\nSrbi biraju deset poslanika od ukupno 120 koliko ih broji kosovski parlament.\nCIK je objavio da je do 15 časova na Kosovu glasalo više od pola miliona birača, što je oko 30 odsto od ukupnog broja upisanih u biračke spiskove.\nVelika izlaznost u srpskim sredinama\nU Štrpcu je najveća izlaznost od svih sredina uopšte na Kosovu do 11 časova, sa 20,34% (glasalo 2790), javlja KoSSev.\nIstovremeno, moglo bi se reći da se vodi mrtva trka sa opštinom Leposavić, takođe većinski nastanjenom srpskim stanovništvom, gde je do 11 časova izlaznost bila 20,24% (3642 glasalo).\nSledeća opština po izlaznosti na celom Kosovu je Zvečan, sa 18,95% (1745), a za njom slede Novo Brdo sa 16,89% (1647) i Severna Mitrovica sa 16,27% (3653).\nIde Gračanica sa 15,49% (3382), Klokot sa 11,87% (457). Tek posle ovog niza, ide prva sredina nastanjena većinski Albancima i to Priština sa 11,45% (22384 ljudi), pa opet srpska sredina – Ranilug sa 11,26% (636).\nParteš je sredina u kojoj je zabeležena najmanja izlaznost što se tiče sredina nastanjenim većinski srpskim stanovništvom – do 11 časova, gde je glasalo 10,15% (479).\nNa čitavom Kosovu najmanje je ljudi glasalo u Dragašu sa 5,72%, što je 2336 glasova.\nOEBS: Nepravilnosti otklonjene, odziv dobar\nŠef Misije OEBS-a na Kosovu, ambasador Jan Bratu (Jaan Brathu) navodi da je OEBS zabeležio nekoliko nepravilnosti do podneva a koje su u međuvremenu ispravljene. Naglasio je da ne vidi veće probleme za sada.\n"Na osnovu izveštaja svih naših kolega koji su stacionirani na svim biračkim mestima na Severu – izveštaji su obećavajući, izbori protiču mirno i u skladu su sa propisima", poručio je Bratu, naglasivši da izgleda kao da su "izbori uspešni". Smatra da je odziv birača do sada dobar, čak i veći nego tokom prethodnih izbora.\nAmbasador SAD u Prištini Filip Kosnet obišao je biračka mesta u Gračanici kako bi se uverio da izborni proces protiče pravilno, prenosi RTK na srpskom jeziku.\nDemokratija na delu: Neregularnosti na više desetina biračkih mesta\nNevladina organizacija Demokratija na delu, čiji aktivisti prate izbore na Kosovu, saopštila je da su na više desetina biračkih mesta na Kosovu zabeležene nepravilnosti. Najviše propusta se odnosi na nemogućnost birača da pronađu svoje ime u biračkom spiku, zatim na glasanje uz pomoć pratioca, dovoženje birača do biračkih mesta, fotografisanje glasačkih listića i na "sve veće pritiske na birače".\nIz ove organizacije kažu da će o svemu ovome naknadno izneti podatke.\nOEBS: Jedna osoba pokušala dva puta da glasa u Svetom Savi\nPortparol Oebsa potvrdio je za KoSSev da je u O.Š. Sveti Sava jedna žena pokušala da glasa dva puta na dva različita biračka mesta.\nCIK: Izlaznost do 11 skoro 10 odsto\nDo 11 časova glasalo je 9,44 %, odnosno 174.669 glasača, rekla je na prvom preseku Valjdete Daka, predsednica CIK-a. To je nešto više u odnosu na na izbore 2017. godine, kada je do 11 časova glasalo 8,36% birača.\nSpecijalne jedinice u stanici na severu Kosovske Mitrovice\nKako je prištinska agencija Kallxo javila, pozivajući se na informacije svog izveštača sa terena, tri jedinice specijalnih jedinica Kosovske policije došle su u Policijsku stanicu Severna Mitrovica, gde su sada stacionirane.\nPrivedeni predsednik i zamenik predsednika biračkog odbora u severnoj Mitrovici\nDržavno tužilaštvo Kosova saopštilo je da su na biračkom mestu u školi "Sveti Sava" u severnom delu Kosovske Mitrovice pritvorena dva službena lica zbog zloupotrebe službenog položaja.\nPrivedeni su predsednik biračkog odbora i kontrolor reda u Osnovnoj školi "Sveti Sava" jer je, kako javlja dopisnik RTS, jedna žena glasala sa izvodom iz matične knjige rođenih.\n"Ceo birački odbor je dozvolio tom licu da glasa, svi su potpisali i složili se da može da glasa. Međutim, prema neformalnim informacijama, posmatrači LDK su to prijavili direktno Centralnoj izbornoj komisiji i CIK je po službenoj dužnosti zvala tužilaštvo, policiju i uhapšeni su U.Ž. i T.V. kojima je određeno 24h pritvora. Sada treba da daju izjavu nadležnom sudiji koji će dalje odlučiti o merama", potvrdio je za KoSSev posmatrač koalicije nevladinih organizacija Demokratija na delu i izvršni direktor Centra za zastupanje demokratske kulture Dušan Radaković.\nSa zakašnjenjem otvoreno 2,6 odsto biračkih mesta\nNVO Demokratija na delu saopštila je na konfrenciji za novinare da je 2,6 odsto biračkih mesta otvoreno sa zakašnjenjem, kao i da je u nekim biračkim mestima vidljiv propagandni materijali političkih subjektata, iako je u toku izborna tišina, prenosi Kosovo onlajn.\nZaštitnik građana Hiljmi Jašari, pozvao je sve na poštovanje zakona, da bi se glasanje omogućilo svima, kako osobama sa posebnim potrebama, tako i onim licima kojima je kretanje ograničeno, poput bolesnika i zatvorenika.\nKancelarija Ombudsmana na Kosovu će raditi danas, kako bi građani mogli da se obrate usled eventualnih neregularnosti, kršenja ili zloupotrebe prava da iskoriste svoj glas.\nCIK Kosova: Prekinuto glasanje u Gotovuši zbog "pratilaca"\nNa izbornom mestu u Gotovuši, opština Štrpce, glasanje je prekinuto zbog toga što je za svakog glasača obezbeđen po jedan pratilac, potvrđeno je za RTK2 iz CIK-a, a prenosi KoSSev.\nTakođe i u Gračanici je bilo nekoliko ovakvih pokušaja.\nOEBS: Bilo pokušaja glasanja sa srpskim ličnim kartama\nSenad Šabović, portparol OEBS-a, potvrdio je za KoSSev da je bilo pokušaja glasanja sa UNMIK i srpskim dokumentima, što je prema odluci CIK-a zabranjeno.\n"Bilo je tu i tamo sporadičnih pokušaja, ali odbori prate odluke CIK-a. Od jutros do sada je sve ispoštovano", navodi Šabović.\nPrema informacijama OEBS-a, navodi kosovskih medija o incidentima unutar biračkih odbora u vezi sa glasanjem sa srpskim dokumentima, nisu potvrđeni.\nPrema ranijim pisanjima Gazete Express, došlo je do rasprave između članova opštinskih odbora u Zvečanu i Leposaviću zbog glasanja sa srpskim dokumentima. KTV navodi da je biračima zabranjeno da glasaju sa UNMIK i srpskom ličnom kartom, a da su samo kosovska dokumenta validna za glasanje na ovim izborima.\nZa sada nema nepravilnosti\nDo sada nema nepravilnosti na severu Kosova, javlja reporter N1. Raspoređeno je 650 pripadnika Kosovske policije na severu. Oko 100 tužilaca raspoređeno na celom Kosovu, kako bi reagovali ukoliko se pojave bilo kakve nepravilnosti, dodaje.\nČlanica koalcije Sloboda, Rada Trajković, glasala je jutros u Gračanici.\nKako javlja RTK2, sva biračka mesta u 15 biračkih centara u Gračanici otvorena su na vreme.\nKossev: MTS šalje poruke za glasanje za ogređenu partiju\nKorisnicima MTS d.o.o jutros oko 8 časova stigla je SMS poruka kojom ih pozivaju da glasaju. Uz poruku „Srbija zove da daš svoj glas,“ građanima se tokom predizborne tišine sugeriše za koga da glasaju, kao i pod kojim rednim brojem se taj politički subjekt nalazi, objavio je Kossev.\nInterno raseljena lica i organizovano, autobusima, na glasanje\nKako javlja RTS, iz centralne Srbije interno raseljena lica su krenula na glasanje i organizovano, autobusima.\nNa administrativnom prelazu Jarinje su od jutros rigoroznije kontrole, pa je vreme prolaska autobusa od 15 do 20 minuta. Reporter RTS-a javlja da nije zabeleženo vraćanje sa prelaza.\nPredsednica CIK Kosova i ambasador SAD pozvali građane da glasaju\nOdmah po otvaranju biračkih mesta, u Prištini je glasala predsednica Centralne izborne komisije, Veljdete Daka koja je pozvala političke subjekte na fer izborni proces.\n"Izvršila sam svoju građansku dužnost i pozivam sve građane i političke entitete i članove komisije da budu pažljivi i imaju na mu da sve što se desi ovog dana ide na račun Kosova. Pokažimo svima da imamo demokratsku budućnost i znamo kako da glasamo", rekla je medijima, prenosi KoSSev.\nDobro jutro kosovskim glasačima je poželeo i ambasador SAD u Prištini, Filip Kosnet.\n"Danas je dan kada treba da izađete da glasate. Vaši glasovi su bitni – glasajte za sebe, za svoju državu, vašu budućnost", poručio je kosovskim biračima Kosnet.\nGlasao predsednik Srpske liste\nPredsednik Srpske liste glasao je nešto pre osam časova na jednom od biračkih mesta u Tehničkoj školi u severnom delu Kosovske Mitrovice, javljaKoSSev.\nUz njega su glasali i pojedini poslanički kandidati Srpske liste – Igor Simić, Jasmina Dedić, Miljana Nikolić i Verica Ćeranić, ali i predsednik privremenog organa opštine Kosovska Mitrovica Aleksandar Spirić, kao i više desetina građana.\nU blizini samog centra nalaze se pripadnici Kosovske policije i EULEX-a, a veliko je i interesovanje medijskih ekipa.\nBirači na Kosovu danas biraju sedmi saziv Skupštine Kosova.\nPravo glasa ima 1.937.869 glasača, odnosno 111.733 glasača više u odnosu na lokalne izbore 2017. CIK Kosova je odlučila da 35.087 građana van Kosova ima pravo glasa.\nEvropska unija (EU) pozvala je da se izborni proces na Kosovu odvija na miran, transparentan i inkluzivan način, u skladu sa medjunarodnim standardima i vladavinom zakona. Izbore na Kosovu posmatraće 34.558 akreditovanih posmatrača.\nKosovo izbori Srpska lista Kosovska Mitrovica glasanje CIK Kosova\nZekić: TV s nacionalnom frekvencijom ne moraju da daju prostor onima u bojkotu 08:20 h\nHaradinaj je bio pravi! Zna srpski pa ga "ceo svet razume".\nSad lepo svi ovi sa Kosova da se vrate u svoju drzavu.\nVeliki uspeh Aleksandra Vučuća i albanskih partija 😂😂😂\nPočeli zvanični razgovori delegacija MMF i Narodne banke Srbije\n11:58 h Biznis\nOlujno nevreme u Poljskoj i Češkoj, povređeno sedam osoba\n11:47 h Svet\nStefanović: Na imovinu bez dokazanog porekla porez od 75 odsto 11:42 h\nJovanović: Krivična prijava protiv Radojičića i Vesića zbog deponije u Vinči 11:36 h\nApel "ZA krov nad glavom": Da se zabrani isključivanje struje najugroženijima 11:16 h\nBojan Pajtić gost emisije Pressing 11:13 h\nKakva su prava žrtava i kako se ta prava štite? 10:34 h\nUsvojen Zakon o memorijalnom centru Staro sajmište 10:15 h\nInsajder debata: Ima li izbora na izborima? 10:09 h\nZukorlić pozvao Islamsku zajednicu da pomogne vlasniku srušene berbernice 10:00 h


Fudbal za prijateljstvo 2021 - Moja Srbija\nFudbal za prijateljstvo 2021\nMladi učesnici iz Srbije i još 210 zemalja i regiona postaviće novi Ginisov rekord™ u sklopu programa „Fudbal za prijateljstvo”\nZvanično je otpočela deveta sezona Međunarodnog dečjeg društvenog programa „Fudbal za prijateljstvo”, koji će se održavati putem interneta od 14. do 29. maja 2021. godine. Prošle sezone Srbiju su na prvenstvu predstavljala dva mlada fudbalera Amar Selimović i Vahid Gicić iz FK Novi Pazar. Ove godine „Fudbal za prijateljstvo” ponovno će onlajn okupiti mlade učesnike – devojčice i dečake – iz 211 zemalja i regiona, koji će formirati 32 reprezentacije kako bi učestvovali na Svetskom online prvenstvu „Fudbal za prijateljstvo” 2021. Prvenstvo će se održati na fudbalskom simulatoru F4F World, koji je besplatno dostupan na 27 jezika na Windows, MacOS, Android i iOS platformama.\nMladi novinari izveštavaće o aktivnostima u sklopu Međunarodnog dečjeg pres centra. U sklopu završnih aktivnosti „Fudbala za prijateljstvo” 2021, biće i zvanični pokušaj postavljanja trećeg Ginisovog svetskog rekorda™ za ovaj program. Fudbal za prijateljstvo već je postavio dva Ginisova rekorda™ za fudbalski trening u kojem je učestvovalo najviše nacija i za najveći internet fudbalski događaj na svetu.\nSvetsko prvenstvo u „Fudbalu za prijateljstvo” održaće se od 27. do 29. maja 2021. godine, a finalna utakmica prvenstva održaće se 29. maja 2021. godine.\nTakođe, 29. maja 2021. po prvi put u istoriji održaće se Forum ambasadora programa „Fudbal za prijateljstvo” na kojem će se uoči završnice UEFA Lige šampiona u Istanbulu okupiti predstavnici fudbalskih akademija i novinari iz čitavog sveta kako bi razgovarali o razvoju dečjeg fudbala. Tokom godina svoga postojanja program „Fudbal za prijateljstvo” postao je važna međunarodna platforma na kojoj se diskutuje o aktuelnim pitanjima svetskog fudbala i dečjeg sporta.\n„Fudbal za prijateljstvo” međunarodni je dečji društveni program koji Javno akcionarsko društvo „Gazprom” održava od 2013. godine. Tokom osam sezona program „Fudbal za prijateljstvo” okupio je više od 15.000 učesnika iz 211 zemalja i regiona. Više od 6 miliona ljudi širom sveta učestvovalo je u sportskim, obrazovnim i ekološkim aktivnostima programa. Projekat podržavaju UEFA, FIFA, fudbalski savezi i vodeći svetski fudbalski klubovi, međunarodni dobrotvorni fondovi, poznati sportisti, političari i umetnici. Projekat je osvojio više od 50 međunarodnih i državnih nagrada iz oblasti društvene odgovornosti, sporta i komunikacija.\n„Fudbal za prijateljstvo” je 2020. godine održan putem interneta. Posebna digitalna platforma okupila je više od 10 000 igrača svih uzrasnih kategorija i postala je osnova za međunarodna dečja takmičenja, kao i igralište na kojem svako može vežbati, udruživati se u mešovite međunarodne reprezentacije i igrati svoju omiljenu igru u formatu „Fudbal za prijateljstvo” ne izlazeći iz kuće.\nTags: Fudbal za prijateljstvo, sport\n« Miljenik potrošača – Potrošači su izabrali svoje omiljene brendove\nOdržavanje EXIT festivala biće simbol pobede Srbije nad pandemijom »


Rukometni klub PartizanSezona 2010/2011 Archives - Page 24 of 25 - Rukometni klub Partizan\nPrva odmeravanja snaga u novoj sezoni\nU sklopu priprema u Vrnjačkoj Banji crno beli su odigrali 2 prijateljske utakmice. Protivnici su bile ekipe iz okruženja "Metalac" iz Kraljeva i "15. oktobar" iz Trstenika. Trener Brković je iskoristio priliku da pruži šansu [...]\n5. Memorijal “Dragan Ranković”\nU čast bivšeg, jednog od najvećih, Predsednika kluba Dragana Rankovića klub će, 21/22. avgusta, po 5. put organizovati međunarodni turnir. Sve utakmice će se odigrati u SC Voždovac i to po sledećem rasporedu:U subotu od [...]\nPredstavljena nova lica crno-belih\nDanas u 11 časova na stadionu "Partizan" upriličena je konferenecija za novinare. Povod su bila dva razloga, jedan predstavljanje novih pojačanja i drugi odlazak na pripreme u Vrnjačku banju. Crno-beli su danas javnosti predstavili već [...]\nLegenda u Humskoj\nSvetlana Ceca Kitić, koja je pre neki dan na sajtu IHF-a zvanično proglašena za najbolju rukometašicu svih vremena na planeti, juče je posetila naš klub. Dobijeno priznanje dobija na većem značaju ako se uzme u [...]\nCrno-beli na novom početku\nDugo očekivani dan je došao. Kao po tradiciji, crno-beli su se okupili prvog dana avgusta u klubu sportista na svom stadionu. Uvodne reči igračima i prisutnim novinarima uputili su direktor kluba Blagojević i šef stručnog [...]\nCrno-beli u grupi “B” Čelendž Kupa\nU središtu EHF-a su izvučene su grupe druge runde Čelendž Kupa. Partizan Dunav osiguranje se nalazi u grupi "B" sa ekipama "Konjuh nameštaj" (BiH), "Arkatron" (BLR) i Mančester (ENG) od kojih će se dve prvoplasirane [...]\nStanojevic posetio voljeni klub\nAleksandar Stanojević, jedan od najtalentovanijih igrača Partizanove škole rukometa, juče je posetio svoj drugi dom. Aca, poput Dugog Bojinovića, je jedan od bivših igrača koji Humsku doživljavaju kao svoju kuću, na našu veliku radost. Drago [...]\nMladen Dugi Bojinović u Humskoj\nMladen Bojinović, širom sveta najpoznatiji kao Dugi, juče je posetio svoj voljeni klub. Kao i svaki put do sada kada god je u prilici, bilo da su okupljanja reprezentacije ili poslovni dolasci, Dugi ne propušta [...]\nNa najnovijoj listi IHF-a, Srbija se nalazi na 4. mestu odmah iza Nemačke, Danske i Rusije. Rejting reprezentacija je pravljen na osnovu rezultata svih reprezentativnih selekcija u kvalifikacijama. Kao što je poznato svih 5 selekcija [...]\nEHF predstavio sistem takmičenja u kupovima za nastupajuću sezonu\nDanas je EHF predstavio sistem takmičenja u kupovima na sezonu 2010/2011. Kao što je poznato crno-beli će se takmičiti u Čelendž Kupu. Naš tim se nalazi u žrebu za drugi krug sa još 11 timova, [...]


KAKO DA DRESIRATE SVOG ZMAJA 3: Nastavak crtanog filma u bioskopima od 7. marta : Nadlanu.com\nObjavljeno 3. feb 2019. / 08:30:49\nIz studija "DreamWorks Animation" stiže nam epska animirana avantura o odrastanju i pronalaženju hrabrosti da se suočimo sa nepoznatim i o tome kako ne treba odustati. Ono što će početi kao neočekivano prijateljstvo između mladog Vikinga i neustrašivog zmaja pretvoriće se u avanturu koja prevazilazi i sam život.\nBioskopska publika imaće priliku da uživa u novom filmu jedne od najomiljenijih animiranih saga svih vremena - "Kako da dresirate svog zmaja 3".\nPrva Diznijeva i Piksarova sinhronizovana animacija ove…\nUPRKOS TVRDNJAMA BELE KUĆE: "Patrolne šape" neće biti…\nFilm je prilogođen najmlađoj publici te je animiran, a glasove junacima daju Miloš Đuričić, Milena Živanović, Aleksandar Srećković Kubura, Valentina Pavličić, Predag Damnjanović, Marko Marković, Marija Mikić i Željko Maksimović.\nbioskopicrtani filmkako da dresirate svog zmaja 3


Datum rodjenja: 21. 5. 1966.\nOd 1984. do 1997. bio je fudbalski igrač. Prvo je igrao u „OFK Beogradu“, a zatim u grčkom prvoligašu Kastoriji. U periodu od 1992. do 1995. četiri puta je nastupao za reprezentaciju Jugoslavije u nezvaničnim mečevima.\nOd 1997. do 2005. bio je direktor „OFK Beograda“. Nakon toga, 2005. godine postao je predsednik Fudbalskog saveza Srbije (FSS). Sa ovog mesta odlazi 2008. godine, nakon što je Insajder objavio da je Terzić umešan u malverzacije u vezi sa transferom igrača. Kako je Insajder objavio, dok je Terzić bio na čelu „OFK Beograda“ veliki broj igrača ovog tima je dobio priliku da igra u reprezentaciji čime se njihova vrednost prilikom kasnijeg transfera u drugi klub značajno povećavala. Terzić tada odlazi sa čelnog mesta FSS-a i napušta državu, a iste godine policija pokreće i istragu o ovom slučaju.\nNaredne dve i po godine provodi u bekstvu, a u međuvremenu za njim poternicu raspisuje i Interpol. Sumnjalo se da se krije u Crnoj Gori, a 2009. godine se pojavljuje čak i vest da je uhapšen u Budvi, što crnogorska policija demantuje objašnjavajući da je „uhapšen čovek koji neverovatno liči na njega“.\nOd 2014. godine je generalni direktor fudbalskog kluba „Crvena zvezda“.


Carlsberg pokreće proizvodnju Zrenjaninskog piva : Nadlanu.com\nObjavljeno 1. feb 2019. / 15:50:30\nU Gradskoj kući grada Zrenjanina, gradonačelnik Čedomir Janjić, i generalni direktor kompanije Carlsberg Srbija, Vladimir Vava, predstavili su sugrađanima, ali i svim ljubiteljima tradicije širom Vojvodine i cele Srbije, projekat oživljavanja jednog od simbola grada na Begeju, Zrenjaninskog piva. Svesni značaja ovog brenda za lokalni identitet ovog podneblja, grad Zrenjanin i Carlsberg Srbija udružili su snage i ostvarili saradnju koja će omogućiti građanima Zrenjanina da uskoro nazdrave pivom koje će na sebi ponosno nositi eitketu sa imenom i simbolima njihovog najdražeg grada.\nPored vraćanja Zrenjanincima njihovog omiljenog piva, ova saradnja ima za cilj i obnavljanje pivarske tradicije grada, tako što će dva dinara od svake prodate flaše novog piva biti izdvojena za izgradnju kraft pivare u Zrenjaninu. Kako bi novo pivo bilo potpuno u skladu sa ukusom onih kojima je prvenstveno namenjeno, svi zainteresovani imaće priliku da glasaju za najbolji od tri ponuđena recepta piva i najlepši od tri dizajna etikete, a etiketa i recept sa najviše glasova građana Zrenjanina postaće novi zaštitni znak Zrenjaninskog piva.\n- Nema, verujem, ni jednog Zrenjaninca koji, na pomen našeg nekadašnjeg piva i pivare Lazara Dunđerskog, neće poželeti da bar deo te i takve tradicije bude prisutan u našem gradu i danas. Naše napore i inicijative da se tako nešto ostvari, prepoznali su u kompaniji Carlsberg i evo nas na zajedničkom projektu, koji danas predstavljamo i koji će, siguran sam, zaživeti na obostrano zadovoljstvo – izjavio je gradonačelnik Čedomir Janjić.\n100% GA SE SEĆAŠ: Lav Premium je ponovo tu!\nNovi lokalni projekti uz podršku kompanije Carlsberg Srbija:…\nLAV NAGRADIO "MAJSTORE PIVA I PENE"\n- U saradnji sa predstavnicima Grada Zrenjanina, realizovaćemo projekat koji će u budućnosti imati širi društveni značaj jer će Carlsberg Srbija od svake prodate boce izdvajati po dva dinara za podršku lokalnoj zajednici iz koje je brend potekao. Prikupljena sredstva od prodaje Zrenjaninskog piva biće uložena u izgradnju kraft pivare na teritoriji Zrenjanina. Čvrsto verujemo da će kroz svega par godina, ova mala pivara, pored proizvodnje i novih radnih mesta, podstaći i razvoj lokalnog turizma i ugostiteljstva – istakao je generalni direktor Carlsberg Srbije, Vladimir Vava.\nTesitranje tri predložena recepta i izbore nove etikete Zrenjaninskog piva održaće se u periodu od 1. do 7. februara ispred Gradske kuće na Trgu slobode, a mogu učestvovati svi građani Zrenjanina stariji od 18 godina. Zrenjaninsko pivo prodavaće se u povratnoj boci od 0.5l.\nCarlsberg Srbijačedomir janjićvladimir vavazrenjaninsko pivo\nSNAŽNA SARADNJA: Švedska povećava podršku Srbiji u oblasti zaštite životne sredine sa…